Tidak jejas proses pemulihan ekonomi

TAMPIN: Perkembangan semasa kes Covid-19 tidak menjejaskan proses pemulihan ekonomi negara yang dilaksanakan di bawah Perintah Kawalan Pergerakan Pemulihan (PKPP), kata Menteri di Jabatan Perdana Menteri (Ekonomi) Datuk Seri Mustapa Mohamed.

Beliau berkata tidak dinafikan penularan Covid-19 memberi kesan terhadap psikologi rakyat yang boleh menjadi halangan utama kepada langkah pemulihan ekonomi.

“Kesan terhadap psikologi rakyat, antaranya perasaan takut untuk menjalankan aktiviti harian seperti biasa termasuk bercuti, keluar dan membeli-belah, ini menjadi halangan utama bagi proses pemulihan ekonomi,” katanya kepada pemberita di sini, hari ini.

Terdahulu, beliau mengadakan lawatan kerja ke Rancangan Felda Bukit Rokan, dekat sini.

Mengulas lanjut, Mustapa berkata bagaimanapun selepas 10 Jun, berdasarkan kelonggaran yang diberikan, ekonomi dapat menyaksikan hotel kecil mula menerima tempahan, hotel yang lebih besar juga dibuka beransur-ansur, syarikat penerbangan telah menawarkan penerbangan domestik, perusahaan kecil dan sederhana kembali beroperasi.

“Kita lihat hasrat kerajaan untuk memulihkan ekonomi sebahagiannya sudah berjaya, walaupun bukan sepenuhnya,” katanya.

Beliau berkata keutamaan kerajaan adalah menangani isu kesihatan.

“Boleh dikatakan usaha kerajaan itu berjaya, sebahagiannya menjadi contoh kepada dunia iaitu mengenai cara kita tangani krisis ini, jadi ikutan negara lain bukan sahaja negara membangun malah negara maju pun banyak merujuk kepada kita,” katanya.

Mustapa berkata negara kini memasuki fasa pemulihan daripada krisis pandemik ini, yang termasuk langkah memulihkan ekonomi, justeru, pelaksanaan Pelan Jana Semula Ekonomi Negara (PENJANA) yang diumumkan 5 Jun lepas dipantau dengan rapi.

Beliau berkata buat masa sekarang, dianggarkan 90 peratus pekerja sudah kembali bekerja dan ini menampakkan tanda-tanda pemulihan.

“Sekarang tumpuan kerajaan antaranya, menjelaskan mengenai prosedur operasi standard (SOP) dan mengadakan lebih banyak pertemuan dengan pihak berkaitan, ini sedang dijalankan, saya berpandangan kalau aspek SOP ini dapat dijelaskan lagi, kita akan dapat lihat pembukaan beberapa lagi sektor dan ekonomi akan berjalan lancar,” katanya. – Bernama

See author's posts


Menguruskan Kanser

5 soalan lazim berkaitan kanser terjawab

DALAM isu HealthNews ini, Dr Kok Jaan Yang, Perunding Kanan, Perubatan Paliatif, menjawab beberapa soalan lazim tentang kesakitan akibat kanser.

Apakah yang menyebabkan kanser sakit?

Kesakitan kanser  biasanya disebabkan oleh kanser yang menyerang dan merosakkan tisu atau organ di sekeliling badan. Walau bagaimanapun, tidak semua kesakitan yang dialami oleh pesakit kanser peringkat lanjut disebabkan secara langsung oleh kanser.

Dianggarkan lima hingga 10 peratus pesakit kanser merasa kesakitan  disebabkan oleh rawatan kanser (contohnya sakit ulser mulut selepas kemoterapi tertentu) dan sehingga 20 peratus kesakitan mungkin tidak berkaitan dengan kanser yang dihidapi,  sebagai contoh osteoarthritis lutut.

Adakah semua pesakit kanser mengalami sakit yang teruk?

Adalah dipercayai secara meluas bahawa semua pesakit kanser akan mengalami sakit  yang teruk. Tetapi ini tidak benar. Sehingga 25 peratus pesakit kanser lanjutan mungkin tidak mengalami sebarang masalah kesakitan sama sekali dalam perjalanan kanser mereka, kira-kira 50 peratus mungkin mengalami sakit kanser ringan hingga sederhana dan hanya 25 peratus mungkin mengalami sakit kanser yang teruk, yang mana lima peratus akan mengalami kesakitan yang sangat teruk.

Bagaimana menguruskan sakit kanser?

Pakar perubatan onkologi yang menguruskan rawatan anda akan menilai punca kesakitan akibat kanser. Jika puncanya disebabkan oleh jisim tumor dan ia boleh dikecutkan oleh radiasi, kemoterapi atau rawatan anti-kanser lain, kesakitan kanser dapat dikurangkan.

Sementara itu, beberapa ubat penahan sakit mungkin diberikan untuk melegakan kesakitan. Ini termasuk paracetamol, ubat anti-radang bukan steroid (cth. diclofenac, naproxen, etoricoxib atau celecoxib) dan opioid lemah (cth. tramadol).

Dalam kes sakit kanser yang teruk, opioid kuat seperti morfin, oksikodon atau fentanyl boleh digunakan untuk mengawal kesakitannya.

Pesakit kanser yang mengalami sakit neuropatik atau saraf juga boleh diberi ubat tambahan lain seperti pregabalin atau gabapentin.

Bolehkah pengambilan morfin atau opioid kuat yang lain untuk sakit kanser membawa kepada ketagihan?

Tindakan  mengambil morfin atau opioid kuat lain untuk mengawal kesakitan bukanlah ketagihan. Di Singapura, pesakit yang mengambil morfin atau opioid kuat di bawah pengawasan rapi doktor berpengalaman mereka tidak menunjukkan sebarang masalah ketagihan.

Apabila kesakitan kanser boleh dikurangkan dengan cara lain (cth. terapi sinaran untuk sakit tulang kanser), dos morfin atau opioid kuat boleh dikurangkan dengan ketara atau malah dihentikan.

Sekiranya saya bimbang tentang kesan sampingan morfin atau opioid kuat yang lain?

Morfin atau opioid kuat lain boleh menyebabkan tiga kesan sampingan biasa: mengantuk, loya/muntah dan sembelit. Bagaimapana pun, kesan sampingan ini boleh diuruskan dengan mudah.

Rasa mengantuk biasanya dialami apabila pesakit mula-mula mengambil ubat atau apabila dos meningkat. Ia biasanya bertambah baik selepas beberapa hari. Rasa mengantuk yang berterusan atau teruk boleh dikurangkan dengan mengurangkan dos atau menghentikan ubat.

Loya dan muntah hanya menjejaskan satu daripada tiga pengguna. Simptom ini boleh diatasi dengan ubat anti-muntah seperti metoclopramide, domperidone atau ondansetron. Dalam jangka panjang, simptom biasanya hilang selepas pesakit membiasakan diri dengan ubat.

Sembelit yang disebabkan oleh opioid adalah kesan sampingan yang biasa. Ia boleh diuruskan dengan mudah dengan meminum cecair yang mencukupi dan mengambil julap biasa seperti senokot atau laktulosa.

Pakar onkologi perubatan yang menguruskan rawatan anda ialah orang terbaik untuk menguruskan kesakitan kanser anda. Mereka juga mungkin merujuk anda kepada pakar perubatan paliatif untuk membantu menguruskan kesakitan kanser anda. Bersama-sama, mereka boleh membantu membangunkan pelan pengurusan kesakitan yang seperti mendidik anda dan penjaga anda tentang mekanisme mengatasi kesakitan dan mencipta gabungan pelbagai kelas ubat penghilang rasa sakit untuk mengawal kesakitan kanser yang lebih baik dengan kesan sampingan yang minimum.

Dr Kok Jaan Yang

Perunding Kanan, Perubatan Paliatif

Pusat Kanser Parkway

MBBS (Singapura), MMed (Family Med)(Singapura), Dip Palliative Med (Wales),

GDAcu (Singapura), FAMS (Perubatan Paliatif)

Sebelum menyertai Pusat Kanser Parkway pada 2008, Dr Kok adalah Perunding di Hospis Dover Park dan Perunding Pelawat (Perubatan Paliatif) di Hospital Universiti Nasional. Beliau juga merupakan Pengarah Program Pengasas bagi kursus Diploma Siswazah Universiti Nasional Singapura (NUS) dalam Perubatan Paliatif dari 2014-2018.

See author's posts


Pembinaan kemudahan di Kelantan mula tahun depan

SUKMA XXI

KERJA-KERJA pembinaan empat infrastruktur utama bagi persediaan menghadapi temasya Sukan Malaysia (Sukma) 2024 di Kelantan dijangka dimulakan tahun hadapan.

Pengerusi Jawatankuasa Pembangunan Belia, Sukan dan Badan Bukan Kerajaan (NGO) negeri Wan Roslan Wan Hamat berkata empat kemudahan itu ialah sebuah stadium utama, stadium tertutup, pusat renang dan velodrome yang menjadi keperluan utama sebagai tuan rumah selain beberapa infrastruktur asas lain.

“Kami telah melawat negeri-negeri khususnya Johor yang kini sedang menguruskan Sukma ke-20 dan kami baru selesai buat pengurusan nilai melibatkan lokasi-lokasi dan infrastruktur yang kita akan bina di Kelantan.

“Bila siap nanti kita akan majukan kepada jemaah menteri untuk mendapatkan jawapan balas melibatkan berapa banyak kerajaan mampu memberi sumbangan kepada Kelantan dalam persiapan membina infrastruktur berkenaan,” katanya kepada pemberita selepas merasmikan Penutup Seminar Pembangunan Kejurulatihan Bola Sepak Remaja 2020 di Kota Bahru, baru-baru ini.

Wan Roslan berkata infrastruktur itu dijangka didirikan di atas tanah seluas 60 hektar di Bukit Merbau di Pasir Puteh selain beberapa lokasi lain seperti Kota Bharu dan Jeli.

“Pembinaan itu juga bertaraf antarabangsa termasuklah litar-litar sukan bermotor dan keperluan asas lain seperti asrama dan juga Pejabat Perbadanan Stadium.

“Kerajaan negeri telah membelanjakan RM10 juta untuk membayar tanah rakyat di kawasan Bukit Merbau sebagai langkah awal untuk pembinaan kemudahan sukan itu,” katanya.

Katanya, satu sekretariat juga akan ditubuhkan untuk menjadi penggerak dan pemikir bagi pelaksanaan semua infrastruktur yang dirancang.  “Kami telah meminta Majlis Sukan Negeri (MSN) Kelantan untuk menyediakan satu pelan pembangunan atlet supaya Kelantan juga turut menjuarai beberapa sukan pilihan dalam Sukma nanti, bukan sekadar menjadi tuan rumah,” katanya.-Bernama

See author's posts


KUPIKUPI FM SARAWAK 92.5 Mhz stesen radio jangkauan meluas baharu Bumi Kenyalang

KUCHING: Industri radio Sarawak secara rasmi membuka satu lagi lembaran baharu dengan kehadiran stesen radio KUPIKUPI FM SARAWAK, hari ini.

Berslogankan ‘Sama Dirik Pok’ menerajui misi perpaduan Borneo, radio Sarawak  itu akan ke udara menerusi frekuensi 92.5 Mhz.

Menerusi corong radio siaran frekuensi yang berhasrat menjadi sebahagian daripada keluarga ‘Radio Orang Kita’ itu akan mendendangkan masyarakat setempat dengan lagu-lagu pilihan muzik tempatan, perkongsian  informasi terkini khasnya melibatkan kawasan di Sarawak selain pencetus inspirasi khasnya buat para pendengar.

Beridentitikan tempatan, KUPIKUPI FM SARAWAK dilancarkan oleh Timbalan Menteri Pelancongan, Industri Kreatif dan Seni Persembahan Sarawak Datuk Snowdan Lawan, KUPIKUPI FM SARAWAK juga menjanjikan kepada pendengar satu pengalaman mengujakan yang berlandaskan lanskap budaya penuh bertenaga di Sarawak.

Menurut Pengarah dan Pengasas Bersama OOGA X, Fui K.Soong, KUPIKUPI FM SARAWAK diwujudkan dengan satu komitmen tinggi dan semangat untuk menyajikan kepada orang ramai mengenai kekayaan warisan budaya, tradisi serta bakat-bakat tempatan di Sarawak.

“Stesen radio ini juga dibina sebagai sebuah platform jangkauan meluas bagi menyerlahkan lagi bakat artis, pemuzik dan ‘pencerita’ dari Borneo khususnya Sarawak, seterusnya mempromosikan sumbangan hebat mereka di rantau ini,” katanya pada majlis pelancaran rasmi KUPIKUPI FM Sarawak.

Apa yang akan dihidangkan kepada para pendengar sudah pastinya lagu-lagu tempatan terkini, lagu ‘evergreen’  yang klasik dan lagu hits antarabangsa.

Ini bagi memastikan para pendengar menikmati serta melayani muzik dengan satu keterujaan sehingga membuatkan mereka menari dengan iringan rentak unik Sarawak.

“KUPIKUPI FM SARAWAK juga bukan sekadar stesen muzik, ia juga pencetus inpirasi! Hero-hero tempatan akan diketengahkan, untuk mereka berkongsi cerita luar biasa mereka, seterusya mencetus motivasi dan kebanggaan dalam kalangan pendengar.

“Sabagai tambahan, KUPIKUPI FM SARAWAK juga komited untuk menyampaikan kepada anda berita-berita terkini bagi memastikan pendengar tidak ketinggalan dengan apa yang berlaku di sekitar mereka,” katanya.

Dedikasi KUPIKUPI FM SARAWAK juga adalah untuk memberikan para pendengar maklumat berkualiti tinggi dan sudah pasti stesen ini mahu menjadi sebagai sumber berita dan hiburan yang boleh dipercayai.

Sebagai salah satu kuasa media baharu, KUPIKUPI FM turut berhasrat untuk mewujudkan satu komuniti yang kukuh di Kuching dengan menyokong perniagaan, acara dan pertubuhan berkaitan.

“Stesen ini akan memainkan peranan aktif dalam memupuk persekitaran yang berkembang maju yang meraikan kepelbagaian warisan budaya Borneo. Mari sama-sama sertai kemeriahan ini dan menjadi sebahagian daripada KUPIKUPI FM SARAWAK,” katanya lagi.

Dengan ditemani penyampai berkarisma, stesen ini akan membawa pendengar ke satu ‘dunia’ yang penuh keterujaan dan warna-warni, dunia penuh hiburan, inspirasi dan perpaduan.

Oleh NUR AIN OTSMAN

See author's posts


Malaysia terajui terbitan sukuk global

KUALA LUMPUR: Malaysia mendahului sebagai pasaran Sukuk terbesar dunia pada 2020, dengan kebanyakan terbitan berkaitan dengan prinsip Pelaburan Mampan dan Bertanggungjawab (SRI), kata Menteri Kewangan Tengku Datuk Seri Zafrul Abdul Aziz.

Memetik laporan Pusat Kewangan Islam Antarabangsa Malaysia (MIFC), beliau berkata Malaysia menyumbang lebih 45 peratus daripada jumlah keseluruhan pasaran sukuk dunia atau kira-kira AS$258 bilion.

“Negara mencatatkan lebih banyak terbitan Sukuk yang berkaitan dengan prinsip Pelaburan Mampan dan Bertanggungjawab.

“Daripada membiayai prasarana tenaga boleh diperbaharui seperti solar dan hidro, kepada menyokong tujuan sosial, seperti pembiayaan mikro dan pendidikan, penerbit Sukuk Malaysia kelihatan berminat dengan usaha niaga seperti itu, mencerminkan peningkatan komitmen kukuh ke arah masa depan yang mampan menerusi produk pembiayaan Islam,” katanya dalam satu ucapan khas bersempena dengan Forum Kewangan Islam Kuala Lumpur (KLIFF) ke-16 yang diadakan secara maya pada Selasa.

Tengku Zafrul berkata data daripada pasaran saham dan industri pengurusan dana juga membuktikan kewangan Islam menunjukkan daya tahan yang padu dan terus menarik pelabur semasa tempoh tidak menentu ini.

“Ini membawa kepada lebih banyak permintaan terhadap pelaburan berasaskan Syariah dengan jumlah aset Islam di bawah pengurusan berkembang daripada 22 peratus daripada keseluruhan aset pada 2017 kepada 24 peratus pada akhir 2020 bernilai RM217 bilion,” katanya.

Mengenai perkembangan lain, beliau berkata Malaysia akan membangunkan Hab Kewangan Islam 2.0 di bawah Wawasan Kemakmuran Bersama 2030 (WKB 2030).

Menurutnya, di bawah 15 Aktiviti Pertumbuhan Ekonomi Utamanya (KEGA), Malaysia berkedudukan baik untuk menerajui sektor ini di peringkat global.

“Inisiatif lain adalah untuk menggerakkan kemakmuran bersama termasuk kerjasama antara sektor awam dan swasta dalam menggunakan struktur wakaf bagi tujuan sosial,” katanya.

Tengku Zafrul berkata WKB2030 juga mengetengahkan potensi dan rancangan Malaysia untuk memanfaatkan pasaran halal bernilai AS$3 trilion.

“Komitmen kukuh Malaysia dalam mempromosikan industri halal boleh dilihat menerusi pelaburan kita bernilai RM14 bilion untuk membangunkan taman halal dengan perniagaan berorientasikan halal akan mendapat manfaat daripada prasarana, perkhidmatan sokongan dan insentif cukai.

“Ini bukan sahaja akan memacu hasrat Malaysia menjadi hab halal global, tetapi juga membantu dunia menjadi lebih berdaya tahan pada era pasca pandemik, dipandu oleh prinsip teras sosio ekonomi dan kemampanan alam sekitar ekonomi Islam, serta ekuiti sosial, perdagangan adil dan kepenggunaan beretika,” katanya.

Melangkah kehadapan, beliau berkata, kementerian itu akan menumpukan kepada enam keutamaan tahun ini dan berharap industri kewangan Islam akan memberikan sokongan sepenuhnya bagi bidang tumpuan seperti mewujudkan peluang pekerjaan, memperkasakan perusahaan kecil dan sederhana dan mempercepat pelaksanaan projek khusus bagi memacu pemulihan ekonomi. – Bernama

See author's posts


Raja Puan Muda Perak berkenan melawat Muzium Budaya Borneo

KUCHING: Duli Yang Amat Mulia Raja Puan Muda Perak Darul Ridzuan Dato’ Seri Di Raja Tan Sri Tunku Soraya Al-Marhum Sultan Abdul Halim Mu’Adzam Shah berkenan melawat ke Muzium Budaya Borneo di sini, hari ini.

Keberangkatan tiba Raja Puan Muda Perak pada 10.07 pagi telah disambut oleh Pengarah Jabatan Muzium Sarawak Nancy Jolhi dan Presiden Persatuan Pandu Puteri Malaysia Cawangan Sarawak Dato Dayang Morliah Datuk Awang Daud.

Tunku Soraya menghabiskan masa selama satu jam lebih bagi menghayati pameran di muzium tersebut di mana Raja Puan Muda Perak turut mendapatkan beberapa saguhati untuk dibawa balik ke negeri Perak.

Dalam pada itu, Tunku Soraya turut berkenan menyempurnakan Majlis Pembukaan Perhimpunan Persatuan Kebangsaan di Kuching Waterfront Hotel pada sebelah malam Selasa.

Oleh SHAHRUL QAIZAT

See author's posts


Sarawak mahu TPM ada kuasa, bukan ‘TPM istiadat’

AZREEN KERIA

KUCHING: Tawaran untuk jawatan Timbalan Perdana Menteri (TPM) bagi Sarawak diharap bukan sekadar protokol tanpa kuasa yang sewajarnya.

Premier Sarawak Datuk Patinggi Tan Sri Abang Johari Tun Openg berkata, cadangan itu adalah baik tetapi apa yang dimahukan ialah kuasa yang ada pada pemegang jawatan itu.

“Apa yang kami harapkan jawatan (TPM) ini mempunyai kuasa bukan hanya sekadar protokol TPM.

“Bukan ini yang kita mahu. Kita mahu ada kuasa dan tidak suka sekadar protokol. Sekiranya tiada kuasa, tidaklah penting,” katanya.

Beliau berkata demikian ketika ditemui pemberita selepas Shankar’s Diwali Lunch di Kings Curry House di sini, sebentar tadi.

Ditanya sama ada Gabungan Parti Sarawak (GPS) memasukkan janji jawatan TPM dalam manifestonya nanti, Abang Johari berkata ia tidak perlu.

Pengerusi GPS itu berkata, perkara itu adalah dalam manifesto Barisan Nasional (BN).

“Jawatan TPM ini manifesto mereka (BN), manifesto kita (GPS) hanya fokus kepada Sarawak First (Utamakan Sarawak),” katanya.

Di Papar, Sabah semalam Pengerusi BN, Datuk Seri Dr Ahmad Zahid Hamidi memberi jaminan akan melantikan tiga TPM masing-masing dari Sabah, Sarawak dan Semenanjung jika BN muncul dominan untuk membentuk Kerajaan Persekutuan pada PRU-15 nanti.

Pengerusi Pakatan Harapan (PH) Datuk Seri Anwar Ibrahim pula membuat tawaran sama, jika PH berjaya membentuk semula Kerajaan Persekutuan.

See author's posts


Ketua kaum ‘jambatan’ antara rakyat , kerajaan

SIBU: Ketua Kaum berperanan penting sebagai ‘jambatan’ antara rakyat dan kerajaan, menurut Presiden Parti Progresif Demokratik (PDP) Dato Sri Tiong King Sing.

Katanya, Selain berperanan untuk mengemukakan permintaan dan cadangan kepada kerajaan, Ketua Kaum juga adalah antara penghubung dan masyarakat di setiap kawasan dan kampung.

“Oleh itu, pemimpin politik harus memberi sokongan dan bantuan kepada pihak terbabit sekali gus memberi ruang kepada mereka untuk menyampaikan suara rakyat.

“Saya merasa terkilan kerana terdapat aduan daripada ketua kaum yang menyatakan mereka dihimpit oleh pemimpin politik parti tertentu yang mempunyai kuasa untuk menyokong salah satu parti politik dalam Gabungan Parti Sarawak (GPS), termasuk menolak untuk mengeluarkan sijil pelantikan ketua kaum.

“Kita sepatutnya menjadikan Bintulu sebagai contoh yang mana pemberian sijil lantikan bukan berdasarkan pilihan peribadi,” katanya ketika meneruskan lawatan ke lapan lagi rumah panjang di kawasan Dudong, semalam.

Beliau yang juga merupakan  Duta Khas Perdana Menteri ke China bertaraf menteri mengingatkan beberapa pemimpin politik untuk menang undi dengan prestasi mereka dalam melayani rakyat.

“Sesiapa yang ingin menjadi calon tetapi hanya mendekati rakyat atau muncul apabila menjelang pilihan raya sahaja menunjukan mereka tidak ikhlas membantu rakyat sebenarnya.

“Budaya politik ini bukan sahaja tidak sihat, malah akan terus berkembang jika dibiarkan. Apa yang kita mahukan adalah pembangunan jangka panjang dan stabil,” ujarnya.

Dalam pada itu, Tiong juga berharap agar penduduk rumah panjang akan terus saling membantu dan bekerjasama rapat dengan pemimpin masyarakat.

“Kita harus sentiasa berhubung dan berkomunikasi serta berunding terutamanya apabila menghadapi masalah. Sebarang pertengkaran dan salah faham hanya akan menyebabkan penghuni di rumah panjang berpecah-belah.

“Kita harus bekerjasama dalam membina masyarakat yang bersatu padu dan harmoni,” tegasnya.

Oleh NURZILLA MOHAMAD

See author's posts


Pencapaian TFC luar biasa

KETUA jurulatih Terengganu FC (TFC) Nafuzi Zain menyifatkan kejayaan pasukannya menamatkan saingan Liga Super musim ini di tangga tiga teratas sebagai suatu pencapaian luar biasa dan patut dibanggakan.

Menurut Nafuzi, sebagai pengendali muda yang baru ‘bertatih’ dalam dunia kejurulatihan, tanggungjawab melatih sebuah pasukan yang dibarisi ramai pemain muda bukanlah satu tugas yang mudah.

Justeru beliau amat berpuas hati dan berterima kasih dengan usaha serta kerja keras anak buahnya yang dipamerkan sejak awal musim lagi.

“Bagi saya berada pada kedudukan tiga teratas ini adalah pencapaian luar biasa untuk saya jurulatih muda yang masih belajar dan baru semusim dalam Liga Super berbanding jurulatih berpengalaman yang lain,” katanya pada sidang media selepas perlawanan terakhir Liga Super menentang Pahang, di Stadium Sultan Mizan Zainal Abidin, malam semalam.

Pada perlawanan itu, TFC berjaya menundukkan Pahang 2-1 sekali gus mengakhiri Liga Super musim ini di tangga ketiga di belakang Kedah dengan 19 mata.

Sementara itu pengendali Pahang, Dollah Salleh berkata masalah kecederaan pemain yang berterusan menjadi punca utama pasukannya gagal mencapai tahap prestasi ditetapkan dan sekadar menduduki tempat ketujuh Liga Super.

Menurut Dollah, keputusan tersebut mungkin berubah sekiranya beliau mendapat kesebelasan pemain terbaik seperti dirancang.

“Persiapan saya banyak terganggu sebab ramai pemain cedera dan untuk satu-satu pasukan serasi bila kita buat pertukaran, ia mengambil masa.

“Kita pun main satu pusingan sahaja untuk musim ini dan ia menyebabkan persiapan saya terganggu,” katanya yang mahu memberi tumpuan kepada saingan Piala Malaysia selepas ini. – Bernama

See author's posts


Hafizh Syahrin cedera kemalangan

JORGE Martin dari Sepanyol memenangi Grand Prix Moto2 Austria semalam yang dicemari kemalangan yang turut mencederakan penunggang Moto2 dari Malaysia, Hafizh Syahrin.

Setelah Enea Bastianini terjatuh selepas melalui selekoh, Hafizh terlanggar jentera penunggang dari Itali itu pada kelajuan tinggi sekali gus menyebabkannya melambambung ke udara, menghancurkan motosikalnya.

Syahrin yang cedera dirawat di atas litar dan dikerjarkan ke hospital menggunakan ambulans bersama pasukannya berkata penunggang itu sedar tetapi mengalami kecederaan di bahagian pinggul.

Edgar Pons dan Andi Farid Izdihar turut terjatuh selepas terlangar serpihan yang bertaburan di atas litar.

Perlumbaan akhirnya disambung semula dan dimenangi Martin, juara Moto3 2018. – AFP

See author's posts


Leicester semakin ketinggalan

LEICESTER menuju ke arah yang bertentangan dengan rentak tanpa  kemenangan mereka sejak bola sepak Liga Perdana Inggeris disambung semula berikutan pandemik Covid-19 meningkat kepada empat perlawanan.

Richarlison dan sepakan penalti Gylfi Sigurdsson memberikan Everton permulaan yang sempurna di Goodison Park.

Kelechi Iheanacho mengurangkan defisit untuk Leicester setelah bola terkena mukanya dan masuk melepasi garisan gol dengan mereka berusaha keras untuk menyamakan kedudukan di peringkat akhir perlawanan.

“Prestasi kami tidak begitu baik untuk beberapa jangka masa sekarang tetapi kami masih memilikinya di dalam tangan kami sendiri untuk mencapai apa yang menjadi impian bagi kami, menduduki empat tempat teratas,” kata bos Leicester, Brendan Rodgers.

Di bahagian terbawah liga, Bournemouth juga menerima tamparan hebat dalam pertempuran mereka untuk mengalah penyingkirn dengan kekalahan 4-1 yang memalukan di tempat sendiri kepada Newcastle.

Dwight Gayle, Sean Longstaff, Miguel Almiron dan Valentino Lazaro menemui sasaran untuk Magpies.

Bournemouth kekal di tangga ketiga terbawah dan margin kekalahan juga boleh terbukti penting ketika mereka jatuh di bawah Aston Villa menerusi perbezaan gol ke-19. – AFP

See author's posts


Ribuan protes rampasan kuasa

KHARTOUM: Tentera Sudan melepaskan gas pemedih mata ke arah ribuan penunjuk perasaan anti-rampasan kuasa yang menuntut pemerintahan awam beberapa hari selepas perdana menteri meletak jawatan, ketika Amerika Syarikat (AS) dan Kesatuan Eropah (EU) memberi amaran kepada tentera supaya tidak menamakan pengganti mereka sendiri.

Penunjuk perasaan menggesa Majlis Pemerintah Sudan dibubarkan yang diketuai Jeneral Abdel Fattah al-Burhan yang mengetuai rampasan kuasa 25 Oktober lalu menahan Perdana Menteri Abdalla Hamdok ketika itu dan mencetuskan peralihan kepada orang awam sepenuhnya.

Menurut saksi, laluan menuju ke istana presiden dan ibu pejabat tentera di Khartoum ditutup dengan penempatan tentera yang besar, polis rusuhan dan unit separa tentera.

Burhan telah menolak Hamdok dan kerajaan dalam rampasan kuasa Oktober lalu, membongkar pengaturan perkongsian kuasa yang tidak menentu antara tentera dan orang awam yang ditubuhkan selepas penyingkiran autokrat lama Omar-al-Bashir pada April 2019.

Ketua tentera mengembalikan semula Hamdok pada 21 November lalu dengan perjanjian yang diterima perdana menteri sebahagiannya atas janji pilihan raya pada pertengahan 2023, tetapi gerakan protes menyelar perjanjian itu sebagai pengkhianatan dan meneruskan perhimpunannya.

Hamdok kemudian meletak jawatan pada Ahad lalu, enam minggu selepas beliau dilantik semula oleh Burhan berkata, Sudan berada di persimpangan berbahaya yang mengancam kelangsungan hidupnya.

Ketua Liga Arab Ahmed Aboul Gheit berkata, pada Selasa lalu bahawa dia menghormati keputusan Hamdok dan menggesa tindakan segera untuk menyelesaikan krisis itu.

“Ketua Pertubuhan Bangsa-Bangsa Bersatu (PBB) Antonio Guterres kesal kerana persefahaman politik tidak wujud walaupun keadaan yang teruk di Sudan,” kata jurucakap PBB, Stephane Dujarric pada Isnin lalu.  -AFP

See author's posts


Tuntutan singkirkan PM Thailand

BANGKOK: Ribuan penunjuk perasaan berarak di ibu negara Thailand untuk mengemukakan tuntutan mereka dalam sepucuk surat untuk Raja Maha Vajiralongkorn.

Para penunjuk perasaan menuntut penyingkiran bekas pemimpin junta, Prayut Chan-o-cha sebagai Perdana Menteri – satu perkembangan reformasi dan perlembagaan baharu untuk mengekang kuasa monarki.

Salah seorang pemimpin tunjuk perasaan, Parit “Penguin” Chiwarak, memberitahu, mereka sekarang akan menyerahkan surat itu kepada Majlis Diraja berbanding rancangan awal untuk berarak ke Rumah Kerajaan.

Setakat ini istana belum membuat sebarang kenyataan.

Malah, Raja Maha Vajiralongkorn tidak berada di dalam negara. – AFP

See author's posts


Kemasukan pesawat ke Sarawak membimbangkan

KOTA SAMARAHAN: Menteri Pelancongan, Kesenian dan Kebudayaan Sarawak Datuk Abdul Karim Rahman Hamzah menzahirkan rasa bimbang dengan kemasukan kapal terbang dari Kuala Lumpur ke negeri ini.Katanya, selepas 1 September semua kapal terbang dibenarkan beroperasi seperti biasa walaupun pandemik Covid-19 masih melanda negara.

“Selepas 1 September, Lapangan Terbang Antarabangsa Kuching (KIA) akan dibanjiri lebih 2, 000 penumpang setiap hari yang datangnya dari Kuala Lumpur.

“Sebelum ini, hanya dua buah kapal terbang mengangkut penumpang dari Kuala Lumpur setiap hari tetapi selepas 1 September semua syarikat penerbangan dibenarkan beroperasi.

“Saya amat bimbang dengan keadaan ini oleh kerana kita tidak tahu apa bakal terjadi dengan Negeri Sarawak selepas ini,” katanya.

Beliau berkata demikian ketika berucap pada Majlis Taklimat Isu Semasa dan Program Merdeka @ Komuniti Daerah Samarahan di Dewan Suarah Kota Samarahan, semalam.Namun, beliau mengajak semua rakyat Sarawak sentiasa berfikiran positif memandangkan negeri ini sudah hampir berjaya mengekang wabak berkenaan.

“Walaupun keadaan Covid-19 di Kuching dan Kota Samarahan sudah semakin baik, ini bukan bermakna wabak berkenaan tidak kembali menyerang lagi.

“Saya amat berharap supaya rakyat negeri ini sentiasa menggunakan pelitup muka ke mana sahaja mereka pergi.

“Untuk mereka yang berusia 50 tahun ke atas, elak berkumpul di tempat awam,” ujarnya.Menteri Belia dan Sukan Sarawak itu turut percaya, kedatangan pelancong samada dari Semenanjung Malaysia dan Sabah ke Sarawak akan memberi impak positif kepada ekonomi negeri ini.

“Saya yakin, ramai pengunjung dari Semenanjung Malaysia dan Sabah akan berkunjung ke Sarawak oleh kerana rakyat negara kita tidak dibenarkan untuk ke luar negara pada waktu ini.

“Kehadiran mereka akan membawa perubahan kepada ekonomi Sarawak,” katanya.

Oleh Nur Ain Otsman

See author's posts


Keadaan hambar ketika ibu bapa hantar anak ke sekolah

SIMANGGANG: Semua ibu bapa sudah sedia maklum bahawa sesi persekolahan anak-anak untuk Tahun 5, Tahun 6, Tingkatan 6 Semester 1, kelas peralihan serta tingkatan 1 hingga 4 akan dibuka sepenuhnya bermula hari ini.

Dengan bermulanya sesi persekolahan pada hari ini maka sudah pastinya perkarangan luar sekolah dipenuhi dengan ibu bapa yang datang untuk menghantar anak-anak pulang ke asrama semalam.

Bagaimanapun hasil tinjauan rambang ke beberapa sekolah di bandar ini bagi meninjau keadaan itu semalam mendapati wujud suasana kurang ceria ketika ibu bapa tiba untuk menghantar anak-anak pulang ke asrama untuk sesi persekolahan semalam.

Sebaik sahaja tiba di sekolah, ibu bapa dilihat bertindak mengenakan pelitup muka pada anak masing-masing sebelum berpeluk dan mengiringi mereka ke pintu pagar untuk tujuan penghantaran ke asrama.

Namun disebabkan perlaksanaan Prosedur Operasi Standard (SOP) hanya salah seorang daripada ibu bapa ini sahaja yang dibenarkan mengiringi anak pulang ke asrama dengan seorang lagi hanya mampu menjenguk dari luar pagar sekolah.

Seorang kaum bapa yang dikesan memiliki reaksi kurang selesa berhubung perkara itu memberitahu berita kemunculan kluster pandemik COVID-19 di Kuching baru-baru ini menyebabkan dia berasa bimbang terhadap pembukaan semula sekolah pada hari ini.

Pekerja swasta yang enggan namanya didedahkan di sini berkata dia berasa serba salah untuk menghantar anaknya pulang ke asrama semalam kerana bimbang dijangkiti pandemik itu kelak.

“Kalau tak dihantar nanti (ke sekolah) maka mereka (anak-anak) akan kerugiaan begitu banyak masa untuk menimba ilmu pembelajaran akibat penutupan sekolah pada bulan Mac lepas.

“Kami tiada pilihan lain iaitu menghantar anak kembali ke sekolah demi menimba ilmu dan pada masa sama menyerahkan harapan terhadap guru untuk memastikan mereka mematuhi SOP untuk menjauhi risiko jangkitan pandemik itu kelak,” katanya.

Sementara itu tinjauan lanjut juga mendapati segelintir ibu bapa dilihat bertindak membawa anak-anak kembali pulang ke kampung setelah berasa kurang yakin untuk menghantar mereka pulang ke asrama sekolah.

“Saya diberitahu oleh rakan bahawa Jabatan Pengurusan Bencana Negeri Sarawak telah mengadakan mesyuarat hari ini (semalam) untuk menentukan sama ada sekolah dalam negeri ini perlu dibuka semula atau tidak susulan munculnya kluster baharu Covid-19. “Saya dan isteri memutuskan mahu menulis surat kepada pihak sekolah untuk memohon penangguhan pembelajaran anak-anak sehingga Kerajaan Sarawak memberi kata putus baharu

See author's posts


Kes Batu Puteh: Kertas Putih dibentang di Parlimen

PUTRAJAYA: Kertas Putih mengenai kes Batu Puteh akan dibentang di Parlimen untuk tindakan selanjutnya, kata Perdana Menteri Datuk Seri Anwar Ibrahim.

Dalam sidang media selepas mempengerusikan mesyuarat Kabinet di sini semalam, Anwar berkata, Menteri di Jabatan Perdana Menteri (Undang-undang dan Reformasi Institusi) Datuk Seri Azalina Othman Said akan menyediakan kertas putih itu.

“Masalah yang kita hadapi adalah kerana laporan pasukan khas membantah keputusan untuk tidak merayu yang mengakibatkan kehilangan wilayah Malaysia dan saudara tahu kehilangan wilayah di mana-mana negara adalah masalah besar,” katanya.

Pada 27 Januari lepas, Peguam Negara Tan Sri Idrus Harun berkata, tindakan menarik balik dua permohonan semakan terhadap keputusan kes kedaulatan Batu Puteh, Batuan Tengah dan Tubir Selatan adalah tidak teratur dan tidak wajar.

Pada 3 Februari 2017, kerajaan Malaysia telah memfailkan permohonan bagi semakan terhadap keputusan Mahkamah Keadilan Antarabangsa (ICJ) pada 23 Mei 2008 yang memutuskan bahawa Singapura mempunyai hak kedaulatan terhadap Batu Puteh manakala Malaysia mempunyai hak kedaulatan terhadap Terumbu Karang Tengah.

Bagaimanapun pada 2018, kerajaan Pakatan Harapan (PH) di bawah pimpinan Perdana Menteri Tun Dr Mahathir Mohamad menarik balik permohonan semakan tersebut sebelum kes itu dijadualkan didengar pada 11 Jun 2018 di ICJ.

Pada 14 Disember lepas, Anwar mahu isu tuntutan Batu Puteh dikaji semula supaya rundingan segera dan lebih bermakna dapat diadakan dengan Singapura.

Anwar berkata, beliau telah menjelaskan kepada Perdana Menteri Lee Hsien Loong bahawa keputusan dibuat Malaysia tidak akan menjejaskan hubungan baik dua hala.

“(Ia juga) tidak jejaskan kedudukan status Batu Puteh yang sekarang ini sudahpun menjadi milik Singapura mengikut keputusan ICJ.

“Tindakan kelemahan yang melanggar proses itu terpaksa diangkat… sebab itu, Jemaah Menteri bincang panjang tentang langkah-langkah yang harus diambil dan keputusannya (atas) kebijaksanaan Parlimen,” katanya.

Sementara itu, Anwar berterima kasih kepada Jabatan Imigresen dan Jabatan Kastam Diraja Malaysia atas tindakan memberikan kemudahan kepada rakyat Malaysia yang bekerja di Singapura.

“Sebahagian langkah segera dibuat antaranya buka pusat Imigresen dan Kastam tambahan dan perkara lain sedang diusahakan antaranya laluan motosikal dan pejalan kaki,” katanya. – Bernama

See author's posts


PETARA, BUNSU PETARA, ANTU!

Tusun Ke-50

KUASA MISTIK ANTU: SITAN, JIN, IBLIS

BEPELASARKA  penemu  litericha, agama Monoteismse, Politeisme, Panteisme, Animisme enggau Sains Spiritual (Spiritual Science), kuasa dunya mistik tauka ‘alam ghaib’  dibagi ngagai  tiga raban iya nya: (1) Kuasa mistik Petara (God, Almighty, Tuhan) (2) Kuasa mistik Bunsu Petara (Dewa, Diety)  (3)  Kuasa mistik Antu (Sitan,  Jin, Iblis). Sida tu seraban ari ‘supernatural being’ ti diau ba dunya ti enda ulih peda tauka digusung mensia dunya. Semina mensia ti bisi ngembuan kuasa mistik aja ulih  bekaul tauka datai ba dunya sida tu.

PENGARAP GERIJA SITAN

Sekali tu aku mai pemacha ngenang pasal kuasa misti Antu: Sitan…, ti agi dikemeranka mensia di dunya tu. Engka jarang kitai Iban ninga pasal gerija ti bepelasarka ajar Sitan.

Tuju artikel tu iya nya awakka pemacha lebih-lebih agi kitai Iban nemu sereta mereti pasal kuasa mistik Antu tu ukai semina dipegai mensia di menua kitai aja tang di serata dunya. Gerija Sitan tu mih chunto kuasa Antu Sitan endang agi dipegai sekeda mensia di dunya. Nya mih lebuh kitai tedinga tauka tepedaka penyelai agama tauka pengarap genap iku mensia di menua kitai, anang tekenyit, anang irau tauka anang takut enti kitai ngasaika diri bisi agama tauka pengarap ti bepelasarka ajar manah kena kitai idup enggau likun di dunya. Kelimpah ari nya, kitai mega enda tau bejai tauka mantah agama / pengarap orang bukai. Enda ibuh mega kitai bekelikuh pasal agama / pengarap ti dipegai sekeda mensia; nya bepanggai antara mensia nya empu enggau Petara (God Almighty).

SITAN ‘LAVEYAN SATANISM’

Gerija Sitan (The Church of Satan) endang sebengkah ari gerempung antarabansa ti bepelasarka agama Antu:Sitan “LaVeyan Satanism” ti disebut dalam The Satanic Bible. Gerija Antu: Sitan nya ditumbuhka Anton Szandor LaVey ba Black House di nengeri    San Francisco, California kena 30 April 1966. Iya mih Kepala Paderi ‘High Priest’ gerija nya nyentuk ke iya mati taun 1997. Taun 2001, Peter H. Gilmore nganti tempat iya  lalu mindahka opis besai gerija nya ngagai Hell’s Kitchen, Manhattan, New York City. Sekeda ari kaban gerija tu ti tebilang iya nya  Anton LaVey ,  Blanche Barton,  Peter H. Gilmore enggau Peggy Nadramia.

Kenu ku Gilmore, gerija nya ukai ga nyembah Antu Sitan (devil) tang kenu ku iya, bala kaban gerija nya digelar iya ngena nama ‘skeptical atheists’ ti mai reti mensia ti enda arapka bisi Petara (God Almighty) tauka Bunsu Petara (Diety). Sida pechaya Antu: Sitan lambang ati temegah ‘pride’, ngatika diri ‘individualism’ sereta pemandang ‘enlightenment’ ti ngelaban ajar Nabi Abraham dalam Bup Kudus. Ku pengarap gerija tu, ajar  Albraham tekelalu nagang peneka asal ati mensia.

Kaban gerija sida tu bisi dua iti tikas: kaban ti diregister enggau ti enda diregister tang semina aktif aja. Sida ti diregister patut selalu datai maya bisi pengawa besai ti bekaul enggau gerija nya lalu bisi meri duit kena nyukung gerempung sida nya. Sida ti semina aktif bejalaika aktivti gerija aja. Gerija nya bisi nyediaka servis jadi melaki bini, nganjung bangkai ke pendam enggau basu pala ke sida ti baru masuk pengarap nya. (Referen  The Church of Satan: A History of the World’s Most Notorious Religion)

TUHAN AJA ULIH NGALAHKA KUASA MISTIK

Nya mih, enda aku mai pemacha ngerintaika lebih lenak agi pasal pengarap tauka ajar gerija nya, enggaika kumbai orang deka ngerembaika ajar gerija tu. Sekeda gerija tauka mensia dunya nagang nembiak sida macha tauka nemu pasal ajar agama bukai laban takutka nembiak sida nya kena rampit idea tauka pikir ajar nya. Engka semina mensia ti alah kena akal Antu: Sitan, Jin…ulih kena rampit idea jai nya. Mensia tu ngembuan tikas pikir ti tinggi ‘great mind, minda tetap teguh lalu enda alah akal sebarang idea Antu ti jai. Taja pia, anang mega kitai ngelaban ‘mencabar’ kuasa mistik Antu: Sitan nya ngena chara diri empu laban semina kuasa mistik Petara (God Almighty – Tuhan) aja ulih ngelaban kuasa mistik bukai di dunya tu. Ngena simpul penemu ti pandak; anang sumbung tauka changka jaku maya ti bebalut enggau Antu: Sitan, Jin, Iblis… Anang mega mudah kena akal  lalu  tepejuh bebalut enggau kuasa mistik Antu:Sitan… tu.

Nya mih, sebengkah ari pengarap mensia di dunya tu. Nitihka peturun aki ini bansa Dayak, Iban ari Bunsu Petara, Iban tauka Dayak endang ari kelia pukas ari agama tauka pengarap ti bepelasarka Antu: Sitan ti baka nya. Taja pia, endang bisi ga sekeda  bansa Dayak, bansa Iban di sekeda  menua ngembuan penemu ‘black magic’ ti sama enggau penemu Gerija Sitan nya tang semua nya dipelajarka sida ari bansa sereta menua bukai. Ambika chunto, penemu Beliau dipelajarka sida ari penemu Dukun tauka Bomoh enggau ti bukai. Nya alai, pesan ari penulis iya nya: bejimat-jimat mih lebuh milih agama tauka pengarap ti tau nyadi lalau sereta teladan jalai pengidup diri empu ti manah.

Nya alai, enti pemacha  bisi utai deka ditanya tauka deka bebagi penemu pasal tiga kuasa mistik nya, tau SMS  HP: 01114019115 / 0138475146.  Pia mega pemacha tau ngirumka cherita sereta gambar pasal kuasa ‘alam ghaib’ nya ngagai Inbox FB aku.

See author's posts


Selenggara segera jalan rosak

BINTULU: Penyelenggaraan jalan raya harus dilaksanakan segera di jalan-jalan yang rosak dan berlubang demi keselamatan pengguna.

Pengerusi Parti Rakyat Bersatu (SUPP) Cawangan Bintulu, Johnny Pang berkata ini termasuklah penyelenggaraan Jalan Kidurong.

“Terima kasih kepada Jabatan Kerja Raya (JKR) Bahagian Bintulu kerana telah mengambil tindakan segera untuk membaik pulih kerosakan di Jalan Kidurong,” katanya.

Beliau berkata demikian ketika mengadakan tinjauan ke Jalan Kidurong yang diselenggara Jabatan Kerja Raya (JKR) Bahagian Bintulu pada Rabu lalu.

Bagaimanapun katanya, beberapa jalan raya di sekitar Bintulu perlu diselenggara disebabkan jalan berlubang dan rosak.

Bagi jalan Kidurong katanya, amat perlu sentiasa dipantau dan diselenggara memandangkan jalan terbabit adalah laluan ke industri utama negara.

“Jalan tersebut merupakan salah satu satu jalan utama menuju ke loji minyak dan gas Bintulu termasuk Pelabuhan Bintulu selain menjadi jalan penghubung antara Miri dan Bintulu,” katanya.

Sementara itu katanya, Jalan Kidurong  merupakan jalan utama untuk kenderaan berat dari Pelabuhan Bintulu dan juga loji dan kilang minyak dan gas yang ditempatkan di Bintulu. Di samping itu, jalan tersebut juga turut menjadi laluan utama  bagi sebilangan besar penduduk dari Sungai Plan dan Rancangan Perumahan Rakyat (RPR) Kidurong untuk aktiviti harian mereka.

Oleh Ellie Edward

See author's posts


Peti sejuk beku rumah mayat terbakar

AKUN GIMAN

KANOWIT: Tindakan pantas pasukan Bomba berjaya memadamkan kebakaran salah satu komponen peti sejuk beku di Rumah Mayat Hospital Kanowit.

Anggota mengambil masa kurang daripada tiga minit untuk memadamkan kebakaran salah satu komponen di bahagian freezer tempat penyimpanan mayat.

Ketua Balai Bomba dan Penyelamat (BBP) Kanowit, Arrahman Chik berkata, pihaknya menerima panggilan kecemasan pada jam 2.10 petang dan terus menggerakan sepasukan anggota ke lokasi.

“Anggota BBP Kanowit yang diketuai oleh PBKll Mohamad Bujang bersama lima anggota dan sebuah jentera pada jam 2.12 petang,” jelasnya ketika dihubungi oleh pemberita petang tadi.

Menurut beliau, kebakaran melibatkan salah satu komponen di bahagian Freezer tempat penyimpanan mayat di Rumah Mayat Hospital Kanowit.

“Operasi pemadaman kebakaran pada jam 4.13 petang. Pasukan bomba memadam kebakaran tersebut dengan menggunakan dua unit alat pemadam api jenis debu kering hingga selesai,” ujarnya.

Katanya, operasi tamat sepenuhnya pada jam 4.15 petang.

See author's posts


Malaysia, Singapura kukuhkan kerjasama dua hala

KUALA LUMPUR: Sekarang adalah masa yang sesuai untuk kedua-dua negara, Malaysia dan Singapura mengukuhkan kerjasama dua hala, termasuk meneroka bidang baharu dengan kepentingan bersama, terutama ketika ekonomi dunia telah dibuka semula, kata Menteri Kewangan Tengku Datuk Seri Zafrul Abdul Aziz.

Beliau berkata, pelbagai skim perjalanan termasuk Laluan Perjalanan Lengkap Vaksin (VTL) yang telah dimuktamadkan akan memudahkan usaha kedua-dua kerajaan untuk mengukuhkan pemulihan ekonomi pasca Covid-19, khususnya dalam sektor perkhidmatan dan pelancongan.

“Bagi pelancongan, kedua-dua negara akan mendapat manfaat daripada peningkatan ketibaan pelancong untuk menggiatkan semula industri pelancongan dan seterusnya mengukuhkan lagi hubungan sosioekonomi kita,” katanya pada akhir lawatan rasmi dua harinya ke negara itu.

Bidang lain yang berpotensi tinggi untuk kerjasama ialah Revolusi Industri 4.0, teknologi kewangan, pembuatan termaju, e-dagang, aeroangkasa dan ekopelancongan.

“Adalah penting bagi Malaysia dan Singapura untuk saling melengkapi bagi mengukuhkan hubungan perdagangan dan pelaburan sambil kedua-duanya berusaha meningkatkan rantaian nilai global untuk manfaat bersama.

“Kita sentiasa mengalu-alukan pelaburan tambahan dari Singapura dan kita yakin asas ekonomi Malaysia yang kukuh akan terus menarik pelabur, khususnya dari Singapura,” tambah beliau.

Katanya, Kementerian Kewangan bersedia untuk memudahkan pelaburan masuk dengan memastikan insentif cukai Malaysia serta pemboleh lain kekal menarik kepada pelabur.

Semasa lawatan kerja itu, Tengku Zafrul turut membincangkan beberapa topik berkisar mengenai perdagangan, ekonomi dan pelaburan dengan para menteri Singapura termasuk Timbalan Perdana Menteri dan Menteri Penyelaras Dasar Ekonomi, Heng Swee Keat;  Menteri Kanan dan Menteri Penyelaras bagi Dasar Sosial, Tharman Shanmugaratnam; Menteri Hal Ehwal Luar Negeri, Dr. Vivian Balakrishnan; Menteri Kewangan, Lawrence Wong; dan Menteri Tenaga Manusia dan Menteri Kedua Perdagangan dan Perusahaan, Dr. Tan See Leng.

Singapura dan Malaysia adalah rakan dagangan kedua terpenting antara satu sama lain.

Singapura ialah sumber terbesar pelaburan langsung asing (FDI) negara dan destinasi pelaburan langsung terbesar Malaysia di luar negara (DIA).

Pada 2020, Singapura dinamakan pelabur terbesar dengan jumlah pelaburan RM152.83 bilion, menguasai 21.7 peratus daripada FDI Malaysia.

Hubungan ini adalah hubungan timbal balik kerana Singapura dinamakan sebagai destinasi pelaburan utama Malaysia pada tahun yang sama (2020) dengan kedudukan Pelaburan Langsung Luar Negara (DIA) bernilai RM110.38 bilion iaitu kira-kira 21.3 peratus daripada DIA Malaysia.

Secara keseluruhan, pada akhir suku ketiga  2021, FDI Singapura berjumlah RM162.04 bilion manakala DIA mencecah RM106.59 bilion.- Bernama

See author's posts


Pantai air papan di Mersing kembali meriah

MERSING: Pantai Air Papan yang terletak kira-kira lapan kilometer dari bandar Mersing kembali meriah dengan kehadiran pengunjung beriadah, selepas sekian lama sepi akibat pandemik Covid-19.

Selain seronok dapat mandi-manda di pantai, orang ramai juga dilihat tidak melepaskan peluang membeli buah tangan untuk dibawa pulang, sekali gus memberi manfaat kepada peniaga di sekitar pantai berkenaan.

Salah seorang pengunjung Rosazizad Idris, 54, berkata, dia dan keluarganya memilih bercuti di pantai itu  kerana lokasinya yang dekat dengan pelbagai kemudahan termasuk chalet, gerai makan dan tempat menjual cenderamata.

“Saya mencadangkan agar diletakkan pondok PBT (pihak berkuasa tempatan) di pintu masuk pantai yang menyediakan kemudahan imbasan suhu dan pendaftaran MySejahtera, untuk tujuan pemantauan sekali gus mengelak penularan Covid-19,” katanya, ketika ditemui Bernama baru-baru ini.

Rosazizad yang tinggal di Segamat berkata, ini juga bagi memastikan keadaan di kawasan pantai itu lebih terkawal, selain inisiatif daripada pengunjung sendiri untuk mematuhi prosedur operasi standard (SOP) ditetapkan, seperti pemakaian pelitup muka dan penjagaan jarak.

Seorang lagi pengunjung Nur Shahida Syahira Muhd Syahril, 17, dari Simpang Renggam berkata pantai Air Papan sering menjadi pilihannya sekeluarga ketika bercuti, kerana kawasannya redup dan berpokok selain jarak yang tidak terlalu jauh, kira-kira sejam setengah perjalanan dari rumahnya.

Anak sulung daripada lima beradik itu berkata, mereka menyewa di chalet berhampiran dan melakukan pelbagai aktiviti seperti BBQ, memancing serta mandi-manda di pantai, di samping membeli ole-ole wajib iaitu keropok lekor.

“Dah lebih setahun tak datang sini, rasa teruja dan gembira sangat setelah beberapa bulan ‘terkurung’. Kunjungan ke pantai ini sedikit sebanyak dapat mengurangkan tekanan PdPR (pengajaran dan pembelajaran di rumah) dengan menghirup udara segar,” katanya, yang sudah menerima satu dos vaksin Covid-19.

Dia berkata, mereka sekeluarga mengamalkan SOP yang ketat dengan memakai pelitup muka apabila keluar dan hanya berkumpul bersama keluarga serta mengelak tempat tumpuan ramai.

Sementara itu, seorang peniaga yang hanya ingin dikenali sebagai Siti, 44, berkata dia kini mampu menarik nafas lega apabila perniagaan kembali rancak selepas Johor beralih ke Fasa Dua Pelan Pemulihan Negara (PPN), bermula 24 Sept lepas.

— Bernama

See author's posts


Jalan pesisir buka ruang rakyat jana pendapatan

LIMBANG: Pembinaan jalan pesisir di daerah Limbang akan meningkatkan akses dan membuka ruang penjanaan ekonomi rakyat.

Sehubungan itu projek Jalan Baharu dari Bukit Lubok ke Kampung Seberang Kedai Limbang sejauh 3.7 kilometer, bernilai RM16.7 juta adalah bukti kepada kesungguhan Kerajaan Sarawak pimpinan Gabungan Parti Sarawak (GPS) membangunkan kawasan pesisir negeri ini.

Timbalan Ketua Menteri, Datuk Amar Awang Tengah Ali Hasan memberitahu jaringan perhubungan kawasan bandar dan luar bandar menjadi fokus utama kerajaan negeri untuk membawa perubahan di negeri ini terutama kawasan luar bandar.

Oleh itu, kerajaan akan meneruskan pembinaan jalan pesisir yang dahulu merupakan sebahagian daripada Lebuh Raya Pan Borneo dekat sini untuk menjadi penghubung kampung-kampung pesisir di sepanjang seberang sungai di Limbang.

“Pembinaan jalan pesisir ini akan membuka ruang untuk membangunkan kawasan, khususnya di seberang sungai dan jika tak dibangunkan jalan raya adalah susah pembangunan dilaksanakan,” katanya  pada upacara Pecah Tanah Pembinaan Jalan Baharu dari Bukit Lubok ke Kampung Seberang Kedai di sini semalam.

Turut sama Ahli Dewan Undangan Negeri (ADUN) Batu Danau, Paulus Palu Gumbang, Ketua Pegawai Eksekutif RECODA, Datu Ismawi  Ismuni, Pengarah NRDA, Datu Ubaidillah Abdul Latip, Residen Bahagian Limbang, Ir Ahmad Denney Ahmad Fauzi dan Pengawai Daerah Limbang, Superi Awang Said.

Awang Tengah yang juga Menteri Pembangunan Bandar dan Sumber Asli Kedua, berkata kawasan di Kampung Seberang Kedai dekat sini akan dibangunkan sebagai kawasan pelancongan dengan pembinaan jeti seperti tebingan sungai mini, pembinaan  perusahaan kecil dan sederhana dan rancangan untuk membina projek pembesaran kampung.

“Pada masa sama, ini akan memberi peluang kepada masyarakat membangunkan tanah mereka,” tegas beliau.

“Kita harap dengan adanya perhubungan jalan ini, kawasan di seberang sungai akan dibangunkan dengan aktiviti pembangunan, pertanian, penternakan dan  ekonomi lain sekali gus mengubah hidup rakyat di luar bandar,” ujarnya.

Penubuhan Agensi Pembangunan Hulu Rajang (URDA), Agensi Pembangunan Tanah Tinggi (HDA) dan Agensi Pembangunan Wilayah Utara (NRDA) di bawah Lembaga Pembangunan Koridor Wilayah (RECODA), merupakan satu pendekatan strategik Kerajaan Sarawak ke arah memperkasakan usaha pembangunan di kawasan pedalaman, katanya.

Menurutnya, penubuhan RECODA di bawah Ketua Menteri, Datuk Patinggi Abang Johari Abang Openg mampu merancang pelan pembangunan yang membawa limpahan kemajuan dan impak ekonomi ke kawasan berkaitan.

“Ini kita jangka membawa banyak kemajuan, terutama dalam meningkatkan taraf hidup rakyat dengan kewujudan banyak peluang pekerjaan dan peluang perniagaan berkaitan, sekali gus mengubah landskap pembangunan di kawasan pedalaman,”jelasnya.

Oleh Adeng Edrus

See author's posts


YB, pembangunan dan ‘report card’

PEMBINAAN projek Jambatan Batang Lassa di Daro.

SETIAP Ahli Dewan Undangan Negeri (ADUN) di negeri ini diberi peruntukan RM2 juta setahun untuk melaksanakan pelbagai Projek Kecil Luar Bandar (MRP) di kawasan masing-masing.Ia adalah untuk ADUN mewakili Gabungan Parti Sarawak (GPS) iaitu seramai 76 daripada jumlah 82 ADUN, jumlah terkini berdasarkan keputusan pada pilihan raya negeri (PRN) Disember lalu.Bagi Ahli Parlimen pula, kerajaan Sarawak memberi peruntukan RM1 juta setahun. Peruntukannya separuh daripada peruntukan untuk ADUN tetapi kawasan diwakili dua kali ganda lebih besar.Contohnya, Ahli Parlimen Igan terpaksa menjaga dua DUN iaitu Daro dan Jemoreng. Pandai-pandailah mengagihkan peruntukan cuma RM1 juta di dua kawasan DUN. Begitu juga Ahli Parlimen lain di negeri ini. Malah ada Ahli Parlimen yang mempunyai tiga kerusi DUN di kawasan Parlimen masing-masing.Namun, ia hanya membabitkan peruntukan untuk Ahli Parlimen GPS yang kini jumlahnya 19.GPS adalah gabungan empat parti tempatan Sarawak iaitu Parti Pesaka Bumiputera Bersatu (PBB), Parti Rakyat Bersatu Sarawak (SUPP), Parti Rakyat Sarawak (PRS) dan Parti Demokratik Progresif (PDP).Pada PRU 2018, PBB memenangi 13 kerusi Parlimen, PRS (tiga), PDP (dua) manakala SUPP (satu).Namun, Kerajaan Persekutuan ada juga memberi peruntukan untuk setiap Ahli Parlimen atas nama Projek Mesra Rakyat (PMR) yang sepatutnya RM2 juta setahun tetapi hingga kini baharu RM1 juta diluluskan.Ini berikutan Memorandum Persefahamam (MoU) Transformasi dan Kestabilan Politik dimeterai antara Kerajaan Persekutuan dan Pakatan Harapan (PH) yang ditandatangani pada 13 September tahun lalu menyebabkan semua Ahli Parlimen pembangkang juga mendapat peruntukan yang sama seperti wakil rakyat kerajaan.Tetapi tidak pasti sampai bila. Ada yang kata sampai akhir Julai ini.Namun, ahli jawatankuasa rundingan dan pelaksana MoU itu, Tan Sri Annuar Musa kata MoU yang dimaksudkan tiadatarikh tamat.Menteri Komunikasi dan Multimedia itu berkata MoU tersebut menyatakan bahawa kerajaan dan PH bersetuju untuk tidak mengadakan Pilihan Raya Umum Ke-15 (PRU-15) sebelum 31 Julai ini.“MoU itu tiada tarikh tamat, banyak orang silap faham, itu kena perbetulkan, yang ada tarikh akhir itu tarikh pilihan raya (umum) dipersetujui tidak diadakan sebelum akhir bulan Julai, sebelum 31 Julai.“Tetapi MoU bersama Ahli-Ahli Parlimen termasuk pembangkang dengan kerajaan khususnya Perdana Menteri (Datuk Seri Ismail Sabri Yaakob) tiada tarikh tamat dan ia MoU memberi sokongan kepada Perdana Menteri sehingga Parlimen dibubarkan, bila dibubarkan itu terpulang kepada Perdana Menteri dan pimpinan untuk menentukan,” katanya seperti dilaporkan media sebelum ini.Berbalik kepada peruntukan MRP, projek besar membabitkan peruntukan secara terus daripada kerajaan Sarawak adalah seperti pembinaan jalan raya, jambatan, projek Rumah Spektra Permata (RSP), projek tebingan sungai, projek pembesaran kampung dan lain-lain. Ini dinamakan sebagai Projek Rakyat kerana kelulusan secara langsung daripada YAB Premier Sarawak.Kebanyakan projek besar seperti itu menelan kos tinggi dan melebihi RM1 juta. Malah, pembinaan lapan atau sembilan projek jambatan sahaja menelan kos RM5 bilion.Sebab itulah rakyat tertunggu-tunggu kunjungan Premier Sarawak, Datuk Patinggi Tan Sri Abang Johari ke kawasan atau kampung mereka kerana ada saja ‘buah tangan’ dalam bentuk projek besar diberi.Dengan peruntukan RM2 juta setahun untuk MRP bagi setiap ADUN dan RM1 juta setahun bagi Ahli Parlimen, maka projek pembangunan berjalan lancar.Sebelum ini, tidak ada peruntukan khusus setiap tahun seperti itu.Sebab itulah, kita dapat melihat dan merasai sedikit sebanyak projek kecil luar bandar dibawa oleh wakil rakyat. Semua peruntukan itu adalah sama rata di semua kawasan diwakili ADUN atau Ahli Parlimen GPS.Kerajaan Sarawak sekarang ada duit. Bayangkan negeri ini sudah mengutip RM8.52 bilion hasil Cukai Jualan Negeri (SST) ke atas produk petroleum dan gas dalam tempoh tiga tahun sejak 1 Januari 2019 hingga akhir tahun lalu.Jumlah kutipan itu dijangka terus meningkat berikutan lonjakan harga minyak mentah dunia tahun ini. Harga minyak mentah Brent kini berada di sekitar AS$122 setong, berbanding AS$78 setong akhir tahun lalu iaitu kenaikan kira-kira 36 peratus.Dengan hasil ‘luar jangka’ itu juga, kerajaan Sarawak mengembalikan ‘kekayaan’ untuk turut dikongsi rakyat.Keadaan ini juga menyebabkan ADUN zaman sekarang nampak menyerlah ‘membawa pembangunan’ ke kawasan masing-masing jika dibandingkan dengan ADUN sebelum ini, kerana kerajaan ada duit.Disebabkan rezeki melimpah itu, sudah tidak perlu ‘report card’ (kad laporan) mana-mana ADUN untuk menunjukkan ‘kegigihan’ membawa pembangunan di kawasan masing-masing kerana peruntukan sudah sedia ada untuk semua ADUN GPS kecuali mereka berjaya mendapat sumbangan luar sebagai tambahan.Pejabat Premier Sarawak sendiri sudah tahu, sebab peruntukan sudah dan akan diagihkan saban tahun. Cuma ADUN perlu menyelaras mana-mana projek yang perlu diutamakan untuk kepentingan rakyat di kawasan masing-masing.Sebab itulah kadang-kala ‘sumbangan’ projek pembangunan dibawa ADUN nampak menyerlah berbanding dibawa oleh Ahli Parlimen kerana peruntukan MRP untuk ADUN lebih tinggi berbanding Ahli Parlimen.Mungkin sesetengah rakyat tidak melihat perkara ini secara objektif dan rasional apabila membandingkan sumbangan projek oleh ADUN dan Ahli Parlimen.Namun, niat mereka tetap sama iaitu untuk mencurah sebanyak mungkin projek di kawasan masing-masing.Di sesetengah kawasan, dikatakan ada ADUN tidak boleh bekerjasama dengan Ahli Parlimen dan lebih rumit apabila berlaku permainan ‘tikam dari belakang’ sesama sendiri dalam GPS.Keadaan ini tidak sihat dan boleh memecah-belahkan perpaduan terutama menjelang Pilihan Raya Umum ke-15 (PRU-15), yang mungkin diadakan sekitar September/Oktober ini.Kita tidak mahu episod letak jawatan ketua masyarakat dan ketua kaum seperti berlaku di kawasan N44 Jemoreng baru-baru ini, berterusan.Carilah jalan penyelesaian secara baik. Letakkan kepentingan parti dan rakyat daripada kepentingan peribadi.Kita jangan bawa budaya politik Semenanjung ke Sarawak. Kita kekalkan politik harmoni, biar tidak sependapat dalam isu tertentu, tetapi kebersamaan serta muhibbah dalam kalangan masyarakat majmuk perlu diserlahkan.Sokonglah sesiapa sahaja diletakkan sebagai calon GPS pada PRU-15 nanti.Kekalkan kemenangan besar GPS untuk terus menjadi ‘king maker’ bukan sahaja bagi menentukan parti mana memerintah Kerajaan Pusat, malah siapa Perdana Menteri (PM) ke-10 nanti, seperti mana GPS main peranan penentu PM8 dan PM9 sebelum ini.Biarlah Sarawak terus memegang kad ‘joker’ dalam spektrum ‘politics of federalism’ supaya memudahkan usaha kita mendapat kembali hak yang terhakis dalam Perjanjian Malaysia 1963 (MA63).* Penulis adalah Penasihat Editorial Eksekutif Utusan Sarawak

See author's posts


Hani Juita Natasya Ikon Pengawas Sekolah Menengah Sarawak 2020

PELAJAR dari SMK Dalat, Hani Juita Natasya adalah antara penerima Anugerah Ikon Pengawas sempena Penarafan dan Pertandingan Pengurusan Pembangunan Sahsiah Murid Peringkat Kebangsaan tahun 2020 baru-baru ini.

Kemenangan ini melayakkan beliau untuk mewakili Jabatan Pendidikan Negeri Sarawak keperingkat Kebangsaan yang dianjurkan oleh Sektor Pembangunan Sahsiah Murid Bahagian Pengurusan Sekolah Harian, Kementerian Pendidikan Malaysia kelolaan Jabatan Pendidikan Negeri Pulau Pinang.

Pengurusan sahsiah murid di sekolah memainkan peranan penting bagi mencapai matlamat Falsafah Pendidikan Kebangsaan dengan memperkembangkan potensi murid secara optimum selaras dengan Pelan Pembangunan Pendidikan Malaysia (PPPM) 2013-2025.

Inisiatif yang berfokus, usaha berterusan dan pencapaian berimpak dalam perkembangan sahsiah murid, peningkatan disiplin murid dapat melahirkan insan unggul serta Budiman.

Pengiktirafan ini juga seiring dengan usaha Kementerian Pendidikan Malaysia menjadikan aspek kemenjadian kemanusiaan dan berasaskan nilai dengan memupuk budaya kebahagiaan, kasih sayang dan hormat menghormati sebagai asas penting bagi melahirkan generasi manusiawi Budiman dan bertanggungjawab.

Penarafan Ikon Pengawas yang bermatlamatkan memberi pengiktirafan murid-murid yang menunjukkan sahsiah terpuji yang seimbang dari segi jasmani, emosi, rohani, intelek dan sosial agar menjadi suri teladan dan ikutan bagi murid-murid lain.

Selain itu, Anugerah Ikon Pengawas juga boleh dijadikan sebagai inspirasi kepada murid lain terutama mengembangkan potensi kepimpinan murid dan satu usaha kearah kemenjadian murid secara holistik.

Hani  yang merupakan murid Tingkatan 5 dan Ketua Pengawas ini bukanlah nama  asing bagi warga sekolah kerana dia  bukan sahaja dari segi kepintarannya di SMK Dalat tetapi juga bakat dan kebitaraan dalam beberapa bidang kesenian dan kebudayaan seperti pengacaraan majlis, penari, pidato, deklamasi sajak, pantun dan teater dalam semua penglibatannya hingga keperingkat antarabangsa khasnya dalam bidang tarian dan deklamasi puisi.

Bakat dan ciri-ciri kepimpinan yang ada dalam dirinya terpancar jelas kerana kemenjadiannya secara holistic iaitu cemerlang dalam pelajaran, cemerlang dalam sahsiah dan cemerlang dalam aktiviti kokurikulum.

Kelibat dan sumbangan luarnya sering kelihatan dalam majlis-majlis rasmi dan kemasyarakatan sebagai pengacara majlis dan penari bersama kumpulan yang dipimpinnya Tunas Tari Warisan dan GrupTeater KRIS.

Meski pun sibuk dengan aktiviti-aktiviti luar, jelas menunjukkan Hani Juita Natasya bijak menguruskan masanya.

Dia juga seorang yang sangat menghormati guru, bergaul baik dengan rakan-rakannya dan ringan tulang.

Konklusinya, dia seorang  yang sangat bertanggungjawab dan konsisten dalam semua tindakannya demi juga mencapai sasaran peribadinya untuk skor 9A dalam peperiksaan bertulis SPM 2020.

Pengiktirafan ini dianugerahkan kepadanya berdasarkan kepada beberapa kriteria dan sumbangannya termasuklah sebagai Pengerusi Persatuan Pandu Puteri dan Pengerusi Kelab Teater.

Pencapaiannya dalam bidang kokurikulum amat terserlah diperingkat negeri seperti naib johan pertandingan menulis Esei Covid-19 bahagian Mukah, naib johan pertandingan pidato AADK (Agensi Anti Dadah Kebangsaan)peringkat negeri anjuran JPNS, pertandingan menulis esei Karnival E-mas JPNS, pembentang  Kumpulan Inovasi Kreatif(KIK) murid penilaian kokurikulum anjuran JPNS(Jabatan Pendidikan Negeri Sarawak), Deklamator puisi berantai program negaraku sehati sejiwa anjuran Pejabat Residen Mukah.

Seterusnya di peringkat kebangsaan beliau terlibat dalam acara seperti pertandingan mencipta puisi covid-19 anjuran Perpustakaan Negara Malaysia, pertandingan penulisan menempuh covid-19 : suatu pengalaman anjuran Perpustakaan Negara Malaysia, peserta semarak puisi merdeka anjuran Persatuan Penyair Malaysia dan Dewan Bahasa dan Pustaka, penariuntuk acara program komuniti Yayasan Sukarelawan Siswa Malaysia anjuran Pejabat Pendidikan Daerah Dalat, SK Sungai Ud dan JKKK(Jawatankuasa Kemajuan dan Keselamatan Kampung) Sungai Ud Dalat, Anugerah Platinum Program Semarak Teater anjuran JPN Perak (2014), Pengarah drama sekolah-sekolah menengah untuk program Jom Teater anjuran JPN Johor dengan meraih gangsa (2020),

Di peringkat antarabangsa pula beliau telah terlibat dan member sumbangan dalam acara Baca PuisiHari Guru ASEAN anjuran Persatuan Penulis Johor, deklamasi sajak santai anjuran Unit Komunikasi (PERKOM) Universiti Utara Malaysia yang melibatkan tiga negeri iaitu Malaysia, Indonesia dan Thailand, program Baca Puisi Dunia :Suaramu ke Riba Alam anjuran Institut Pendidikan Guru Kampus Pendidikan Teknik dan Penyair Malaysia, Deklamasi puisi dalam Program Apresiasi Puisi Kemanusiaan Sedunia anjuran Persatuan Pemuisi Nasional Malaysia (PEMUISI MALAYSIA) serta sebagai penari untuk acara Borneo Cultural Festival (BCF).

Dalam bidang akademik pula beliau merupakan murid terbaik dalam PT3 (2018) iaitu 8A2B dan mencapai 9A dalam Pentaksiran tahun PAT T4 (2019). Dengan kemenangan ini beliau dianugerahkan sijil ikon sahsiah murid, plak dan wang tunai.

Oleh Henry b Siyu

See author's posts


Cherpan: Basah Jari

ILAN engkasak tang semina tubuh iya ngeliat tang jari enggau kaki iya enda ulih meleka ari batang kayu nya.

“Nama pengawa kita ngaga aku baka tu/? Buka tu, buka tu!” ku tudah. Dia mih iya ngelingkang-ngelingkang. Deka diangkat kaki enggai ga jadi. Deka kedarka jari enda ga terangkat. Majak mih iya rauh-rauh, kaung-kaung lalu seruran nyumpah.  Sida sebuat  ninggalka iya dia. Sebedau ninggalka iya kediri, Kantan lalu ngimbai pala Ilan lalu ngisik iya.

“Anang engkasak nuan, enda nuan pedis. Kami deka mai nuan berubat. Anang agi ngerijat,” ku Kantan.

Ilan enda nyaut. Ninga iya jangka Kantan tang iya enggai nyaut. Semina mata iya kesap-kesap; ama enchelak ama tutup. Bisi lilih ai mata iya beserigi nitik nelusur kuyu iya lalu labuh ngagai tengah tikai. Nya ditatka iya laban nadai jari dikena iya ngendas. Naka pengasih meda iya baka nya tang nya manah ke iya. Nama dalam runding iya, Petara aja nemu. Enti iya suman tentu iya enda baka nya. Runding iya beserabut. Pikir iya kusut. Iya enda nemu pengawa diri. Enda nemu ulah diri. Nadai nemu utai manah enggau utai jai. Keba jaku kasar nyebut orang baka nya, iya enda manah pala agi. Jaku ke balat agi bisa enggau enda bebasa, iya nya gila.

MUNYI PUTAP LESAP

Malam mansang jauh-sejauh; dalam sedalam. Hari di luar din beribut taja pan menua berasai angat. Balat lisak. Enda lama udah nya hari munyi ke diruruk. Ujan naka iya pemangat. Leka ujan semerap-semerap ngembat atap. Guchur ai ba kaki atap di pugu tanju nyau mesai betis. Menua nyau begu laban dauh ujan. Nyau kelama angin bisi berasai chelap. Munyi nyawa mensia udah senyap. Munyi putap tudah Ilan pan nyau lesap.

Lebuh dani pagi orang begau meda ai bah. Bisi sekeda perau ke enda ditimba demalam tungkup karam. Bala bisi berasai gaga laban ai nya deka nulung orang ke merau;  nulung orang ke ngena injin sepit. Kira urung pukul sepuluh pagi nya dinga rengung-rengung munyi injin orang merau. Orang nyangkanya endang orang polis bisi mudik. Seninjik amat hari baka ke diajih tak ujan malam nya ti ngujungka ai bah. Nya tetap nyamai alai merau.

Ninga munyi injin, Kantan enggau sida sebilik bekemas. Sida nyendiaka gari enggau perengka ke dibai Kantan undur nyempulang Ilan. Tiga iku orang polis datai mai stretcher  baka ti dikena ngerinan orang ke bisi pedis maya main bul. Udah bekau dipadahka bala nembiak ke begau di pendai, bala polis ti di ulu sereta diambi Igat seduai Wat kemari lalu nuju ruai sida Ilan. Lebuh datai dia, sida tekenyit meda tudah Ilan dikangkam baka nya.

“Apu, nama kebuah kita ngangkam iya dih?” ku tuai sida nanya.

“Kati ku enda dih tuan. Iya ngamuk. Kami nadai akal bukai,” ku Kantan.

“Iya garangka? Deka nganu orang ka?” ku polis siku.

“Au tuan Kemari iya betebaska madang pisang ngeransi ku gamal iya,” ku Kantan madah.

“Uji buka kangkam nya,” ku Tuai Polis.

“Anang, anang. Lagi iya ngamuk,” ku dua tiga iku orang nagang.

“Anang irau,” ku Tuan Polis ke lalu mansutka gelang jari baka ti dikena orang ngelang orang ke ditangkap. Iya lalu ngelang jari Ilan tang enda ngelang kaki iya.

Ilan baka ke takutka polis. Iya nadai ngelaban. Iya nitihka jaku polis.

“Sapa kita enggau undur nitihka iya?” ku Tuai Polis.

“Aku,” ku Kantan.

“Sapa nuan dih?”

“Aku meyadi tuai iya”.

Jam nya Tuai polis ngambi bungkus mit ari kuchik iya lalu nechal nya ba idung enggau nyawa Ilan. Peda Ilan tak merurut baka ke lembut tulang udah bekau mabuk. Iya lalu digalika orang ba  katil tanggung digaga ari kain kanvas ti alai iya baka orang ke tinduk. Tentu utai ba bungkus kain nya tadi bius ku ati bala. Patut Tuan nya nadai takut ku ati bala ke meda dia.

Oleh JANTAN Umbat

See author's posts


Ribuan bantah perintah berkurung separa

BELANDA: Ribuan berarak melalui bandar Utrecht di Belanda pada Sabtu, membantah perintah berkurung yang dilaksanakan kerajaan susulan peningkatan kes Covid-19 di negara itu.

Sambil memegang belon, payung dan sepanduk, mereka berarak dari taman ke pusat bandar di bawah kawalan pihak polis.

Kerajaan Belanda mengenakan perintah berkurung selama tiga minggu pada 12 Nov lalu dan mengetatkannya lebih seminggu yang lalu kerana kes jangkitan Covid-19 kekal tinggi sejak wabak itu bermula.

Antara lain, kerajaan mewajibkan semua bar, restoran dan tempat awam lain, termasuk kedai yang menjual barangan tidak penting, ditutup pada pukul 5 petang.

Bagaimanapun, kadar jangkitan minggu ini mula berkurangan sedikit, tetapi kekal menghampiri rekod tertinggi.

Sebelum ini satu demonstrasi di Rotterdam berlaku sejurus selepas pengumuman sekatan oleh kerajaan yang menyebabkan rusuhan jalanan sehingga pihak polis terpaksa melepaskan tembakan.-AFP

See author's posts


Sanggup pakai grab

ADI SAFARMAN

BINTULU: Sanggup menaiki grab semata-mata mahu
mendapatkan bekalan makanan. Seorang wanita nekad bersama anak kecilnya keluar
bagi mendapatkan makanan selepas terputus bekalan selama tiga hari lalu.

Wanita yang dikenali sebagai Racha, 31, tinggal di
kawasan binaan kontrak bangunan dekat Batu 4, Jalan Sebiew bersama seorang
anaknya berusia dua tahun memaksakan diri pergi mendapatkan bekalan makanan di
Ing Hua Store di Jalan Sultan Iskandar semalam.

Menurut Pengasas Extrameal Bintulu, Francis Ngu Hown Hua
memberitahu beliau telah didatangi oleh wanita tersebut yang juga mempunyai
tiga orang anak berusia dua hingga sembilan tahun itu menyatakan bahawa
keluarganya telah terputus bekalan makanan sejak tiga hari lalu.

“Wanita tersebut telah memberitahu kepada saya
bahawa keluarganya tidak makan sejak tiga hari lalu akibat terputus bekalan
makanan dan juga tidak mempunyai wang bagi membeli barang keperluan tersebut.

“Beliau akhirnya nekad untuk menaiki grab dari Batu
4, Jalan Sebiew menuju ke Ing Hua Store di Jalan Sultan Iskandar untuk meminta
pertolongan daripada Extrameal Bintulu semalam,” katanya.

Francis berkata wanita terbabit turut menceritakan bahawa
suami beliau yang bekerja sebagai tukang binaan rumah itu langsung tidak
mendapat gaji serta bantuan daripada majikan beliau sejak Perintah Kawalan
Pergerakan (PKP) dikuatkuasakan sejak 18 Mac lalu.

“Kami (Extrameal Bintulu) agak bersimpati dengan
nasib yang menimpa keluarga terbabit apabila dikhabarkan terputus bekalan
makanan sejak beberapa hari yang lalu.

“Justeru itu kami dengan rendah hati telah
menyampaikan sumbangan berupa keperluan asas seperti bekalan makanan kepada
wanita tersebut bagi meneruskan kelangsungan hidup keluarga mereka,” ujar
beliau.

Francis berkata sumbangan yang telah disumbangkan kepada
keluarga terbabit berupa beras, telur, gula, minyak dan lain-lain lagi untuk
bertahan selama beberapa minggu.

“Extrameal Bintulu bersedia membantu keluarga yang
benar-benar berada dalam kesusahan lebih-lebih lagi, yang telah terputus
bekalan makanan jadi kita harap golongan ini untuk datang sendiri ke Ing Hua
Store di Jalan Sultan Iskandar bagi mendapatkan bekalan makanan.

“Saya juga berpesan kepada golongan ini, jika ada
sesiapa yang tidak mempunyai pengangkutan sendiri, mereka bolehlah menaiki atau
menempah grab dan tambangnya nanti boleh dituntut kembali kepada pihak kami.
Kami akan cuba sedaya upaya membantu meringakan beban mereka,” ujar
beliau.

Dalam pada itu, berita mengenai seorang wanita bersama
seorang anak anak kecilnya berusia dua tahun yang nekad bertindak menaiki grab
semata-mata untuk mendapatkan bekalan makanan apabila mendapati terputus
bekalan makanan dirumahnya itu telah tular di media sosial semalam.

Rata-rata komen netizen memuji tindakan pihak Extrameal
Bintulu yang sentiasa membantu orang yang berada di dalam kesusahan tidak
mengira bangsa dan latar belakang individu terbabit.

Seorang pemilik akaun facebook bernama Margeretlunti Imey
memberi komen:

“Cukup murni hati kamu Mr Francis…beruntung penduduk
Bintulu mempunyai warga yang berjiwa baik seperti anda, tanpa mengira agama
bangsa semua kamu tidak pinggirkn…di segenap pelusuk Bintulu kamu bantu sedaya
upaya…tidak satu pun terlepas pandang…moga rezeki anda dan yang seangkatan
dengan anda dipermudahkn diangkat setinggi-tinggi kemuliaan darjat setiap
amalan anda semua..semoga dipermudahkan segala urusan.”

Seorang lagi netizen memberi komen yang menggunakan nama
Facebook Cynthia Chin berkata:

“Terbaik taukey Francis…Amalan murni kamu pasti
diberkati. Kesian ini ibu terpaksa bawa anaknya semata-mata untuk mendapatkan
bekalan makanan…Harap mereka dilindungi dari segala penyakit…Amen”

See author's posts


Kelulusan Perjalanan untuk khidmat penting

 KUCHING: Individu yang keluar dalam
tempoh jam 7.00 malam sehingga 7.00 pagi sepanjang Perintah Kawalan Pergerakan
(PKP) dilaksanakan sehingga 31 Mac ini mesti memiliki Kelulusan Perjalanan yang
dikeluarkan oleh Jawatankuasa Pengurusan Bencana Negeri Sarawak (JPBN).

Pengarah Unit Keselamatan dan Penguatkuasaan Negeri Datuk Dr Chai Khin
Chung berkata, kelulusan perjalanan itu hanya perlu jika individu tersebut
benar-benar memerlukannya.

“Ini adalah termasuk untuk mereka yang bekerja dalam perkhidmatan penting
kecuali kakitangan kerajaan kerana kelulusan mereka telah diberikan oleh ketua
jabatan.

“Sehubungan itu, orang ramai yang keluar dalam tempoh 12 jam berkenaan
perlu mendapatkan pengesahan “Kelulusan Perjalanan” itu di setiap
pejabat residen atau daerah di seluruh negeri,” katanya.

Beliau berkata demikian ketika ditemui selepas mesyuarat Jawatankuasa
Pengurusan Bencana Negeri (JPBN) di Wisma Bapa Malaysia, semalam.

Tegasnya, individu dari sektor swasta atau perseorangan yang memerlukan
kelulusan ini adalah mereka yang melakukan perjalanan sepanjang tempoh larangan
itu.

“Untuk memohon kelulusan perjalanan ini, orang ramai hanya perlu membawa
kad pengenalan sewaktu membuat pemohonan.

“Syarat paling penting adalah mereka perlu mengenalpasti tujuan utama perjalanan
pada waktu itu dengan alasan yang munasabah.

“Contohnya jika para petani yang perlu menghantar bekalan sayur ke sesuatu
tempat atau mempunyai urusan penting perlu diselesaikan pada waktu malam,”
jelasnya.

Mengulas lanjut, beliau berkata setakat jam 10 pagi semalam, sebanyak 30
borang perjalanan telah diluluskan untuk individu yang benar-benar perlu keluar
pada tempoh tersebut.

“Manakala bagi individu yang bekerja di kilang-kilang di Samalaju,
Samajaya dan kilang-kilang papan lapis, mereka perlu mengisi borang berkenaan
bagi memastikan mereka memiliki kelulusan untuk bergerak serta melepasi sekatan
polis.

“Mereka tidak perlu bawa apa-apa dokumen dan hanya bawa kelulusan
perjalanan ini bersama dengan kad pengenalan diri, termasuk lesen memandu
mereka apabila berada di luar pada tempoh tersebut,” tambahnya.

Bercakap lebih lanjut, beliau berkata bagi pengusaha kedai makan, kelulusan
diberikan kepada mereka untuk membuka awal satu jam dari jam 7.00 pagi dan
lewat satu jam untuk penutupan kedai untuk proses penutupan dan mengemas.

JPBN mengeluarkan arahan semalam bahawa semua wartawan dan warga media di
Sarawak boleh menunjukkan Pas Media yang dikeluarkan oleh Jabatan Penerangan
Malaysia kepada Pegawai Polis yang menjaga sekatan jalan.

Manakala bagi editor, kakitangan percetakan dan pekerja yang menghantar
surat khabar boleh menunjukkan surat kebenaran daripada majikan kepada pegawai
yang terlibat tanpa memerlukan borang Kelulusan Perjalanan.

See author's posts


Penantian 30 tahun berakhir

PENGURUS Liverpool, Jurgen Klopp merasa terharu ketika dia mengabdikan gelaran Liga Perdana Inggeris pertama kelab itu dalam tempoh 30 tahun kepada seluruh The Reds peminat semalam.

Klopp mengesat air mata kegembiraan semasa wawancara di televisyen beberapa minit selepas kemenangan 2-1 Chelsea menentang Manchester City yang mengesahkan mahkota  Liga Perdana Inggeris untuk Liverpool.

“Ini saat yang sangat besar, saya sangat terharu,” kata Klopp kepada Sky Sports.

“Malam ini adalah untuk anda di luar sana,” tambah Klopp.

“Ia luar biasa. Saya harap anda tinggal di rumah atau pergi ke hadapan rumah anda jika anda mahu, tetapi tidak lebih. Kami melakukannya bersama-sama pada masa ini dan sukacita dapat melakukannya untuk anda,” tambahnya.

Ribuan peminat mengabaikan permintaan Klopp untuk menghormati peraturan menjauhkan diri di tengah-tengah Covid-19 ketika mereka berpesta di sekitar Anfield.

Tetapi pengurus dari Jerman itu berjanji Liverpool akan mengadakan perarakan perayaan di seluruh bandar apabila selamat untuk melakukannya.

“Kami akan membuat gambar pada masa akan datang dengan perarakan bila-bila masa untuk semua penyokong kami,” tambah Klopp. “Kita akan bersama dan menikmati ini dengan cara yang tepat.”

Gelaran yang dinanti-nantikan itu dirangkul tanpa Liverpool menendang bola kerana kekalahan City bermakna anak buah Klopp memiliki kelebihan 23 mata yang tidak dapat ditandingi di puncak Liga Perdana dengan baki tujuh perlawanan lagi.

Kejuaraan liga pertama dalam tempoh tiga dekad melonjakkan kebangkitan ‘meteorik’ untuk The Reds kembali ke puncak bola sepak Inggeris selepas Klopp tiba pada 2015 dengan kelab begelut hanya untuk menduduki empat tempat teratas.

Bagaimanapun, bekas jurulatih Borussia Dortmund itu kekal dahaga untuk memenangi lebih banyak gelaran trofi pada tahun mendatang dengan kebanyakan skuadnya masih unggul.

“Apa yang mereka lakukan selama dua atau tiga tahun terakhir adalah luar biasa dan kegembiraan bagi saya untuk melatih mereka,” kata Klopp, yang menyaksikan kekalahan City bersama pemainnya di sebuah hotel.

“Ini adalah perjalanan yang sangat menggembirakan dari hari pertama saya tiba dan belum berakhir, itu adalah perkara yang baik.

“Keseluruhan pasukan kelihatan seperti masih mempunyai tenaga di kaki mereka untuk beberapa tahun akan datang tetapi untuk malam ini kami hanya menikmati saat ini. Ini adalah perkara terbaik yang dapat saya bayangkan, lebih dari yang saya impikan untuk bersikap jujur,” ujarnya lagi.- AFP

See author's posts


Banci asas penting kepada perancangan pembangunan

PUTRAJAYA: Banci Penduduk dan Perumahan yang dilaksanakan setiap 10 tahun memberi gambaran sebenar mengenai situasi kependudukan semasa Malaysia bagi menjadi sumber rujukan dan asas penting kepada perancangan pembangunan negara.

Perdana Menteri Tan Sri Muhyiddin Yassin ketika melancarkan Banci Penduduk dan Perumahan 2020 (Banci 2020) di sini semalam berkata, melalui aktiviti itu, saiz, taburan, komposisi dan ciri sosioekonomi penduduk serta perumahan di Malaysia dapat dikenal pasti.

“Maklumat seperti fasiliti pendidikan, kesihatan, rekreasi, jaringan jalan raya yang diperoleh akan digunakan untuk menggubal dan melaksanakan polisi kerajaan untuk tujuan pembangunan negara dan kepentingan rakyat,” katanya yang turut memohon rakyat Malaysia memberikan kerjasama bagi menjayakan Banci 2020.

Katanya, walaupun negara masih melalui saat-saat sukar susulan wabak Covid-19 dan fasa Perintah Kawalan Pergerakan Pemulihan (PKPP), panduan prosedur operasi standard (SOP) akan disediakan dan dipatuhi petugas Jabatan Perangkaan dan masyarakat yang terlibat dalam melengkapkan keperluan Banci 2020.

Muhyiddin berkata, maklumat yang dibekalkan melalui Banci 2020 akan mencorakkan kehidupan generasi pada masa depan yang bakal mengemudi negara ke satu tahap yang lebih baik.

“Jika diimbas kembali, kehidupan dan nikmat yang kita perolehi pada hari ini adalah hasil kerjasama dan komitmen rakyat yang membekalkan maklumat pada lima banci terdahulu,” katanya.

Menurutnya, peranan dan tanggungjawab yang perlu dipikul oleh kerajaan dan rakyat adalah bagi memastikan kelangsungan pembangunan negara secara kompetitif, berintegriti dan bermaruah agar semua rakyat mengecapi taraf hidup yang wajar serta tumpuan terhadap pembangunan dan kemajuan negara untuk mencapai taraf negara maju lebih awal turut dapat direalisasikan.

Muhyiddin juga berkata, kerajaan komited untuk meneruskan usaha pembangunan negara melalui Rancangan Malaysia Ke-12 dan Wawasan Kemakmuran Bersama 2030 (WKB2030).

Bagi melaksanakan usaha pembangunan negara berpandukan WKB2030, wujud keperluan perancangan polisi semasa dan masa depan yang menuntut kerajaan untuk lebih proaktif dan responsif, katanya.

“Dalam usaha meningkatkan kesejahteraan rakyat pastinya memerlukan keputusan-keputusan yang dibuat dengan betul serta berasaskan bukti dan fakta yang menyeluruh,” katanya.

Muhyiddin berkata, statistik rasmi merupakan teras kepada proses pembentukan dasar sosioekonomi negara dan dalam aspek tersebut, Jabatan Perangkaan Malaysia telah diberikan tanggungjawab untuk menghasilkan statistik yang berintegriti dan boleh dipercayai dalam bidang ekonomi, sosial, demografi dan alam sekitar.

Menurutnya, Sistem Statistik Negara adalah berteraskan kepada amalan terbaik yang disarankan Prinsip Asas Statistik Rasmi Pertubuhan Bangsa-bangsa Bersatu untuk diamalkan oleh organisasi statistik negara dalam penghasilan statistik rasmi.

Beliau berkata, Sistem Statistik Negara yang teguh perlu dilaksanakan dalam persekitaran dunia yang kian mencabar dengan daya saing negara semakin bergantung pada penguasaan data dan maklumat untuk membuat keputusan yang tepat.

Beliau berkata, pelaburan strategik oleh pihak berkepentingan diperlukan bagi pembinaan prasarana dan pembangunan kapasiti Sistem Statistik Negara.

“Pastinya dengan ketersediaan statistik yang teguh, penyaluran sumber negara bagi perancangan dan pembangunan dapat dilaksanakan secara cekap dan berkesan,” katanya. – Bernama

See author's posts


KPLB laksana Program SKoD di 182 kawasan Parlimen

PADANG TERAP: Kementerian Pembangunan Luar Bandar (KPLB) akan melaksanakan program Sahabat Komuniti Desa (SKoD) di 182 kawasan Parlimen yang berada di luar bandar bermula tahun ini.

Menterinya Datuk Seri Mahdzir Khalid berkata, program di bawah penyelarasan Jabatan Kemajuan Masyarakat (Kemas) itu juga bagi menggerakkan lebih banyak aktiviti sukarelawan dengan lebih berkesan.

“SKoD ini merupakan Kumpulan Tindakan Komuniti yang ditubuhkan di kawasan luar bandar yang mempunyai peranan seperti Komuniti Rukun Tetangga.

“Cuma bezanya SKoD fokus kepada komuniti di luar bandar iaitu penyertaannya adalah secara sukarela dan terbuka serta membabitkan penghulu, ketua kampung, institusi kepimpinan komuniti, jawatankuasa masjid, surau serta orang awam,” katanya.

Beliau berkata demikian pada Majlis Komuniti Sejahtera dan Iftar Bersama Warga Kemas di Pusat Komuniti Padang Kerasak di sini malam Sabtu lalu yang turut dihadiri Ketua Pengarah Kemas Datuk Mohamad Yasid Bidin.

Mengulas lanjut, Mahdzir berkata SKoD menyasarkan sekurang-kurangnya 15 ahli bagi setiap kampung secara sukarela dengan tanpa sebarang bayaran keahlian.

Beliau berkata, antara program yang dilaksanakan ialah aktiviti kesedaran kesihatan, amalan gaya hidup sihat dan program menangani isu keselamatan serta kebajikan penduduk kampung.

Selain itu, program yang dianjurkan turut memberi tumpuan kepada memupuk semangat patriotisme seperti sambutan Hari Kebangsaan dan kebesaran Islam.

“Sebagai contoh apabila berlaku bencana seperti banjir, tanah runtuh atau kebakaran di kawasan mereka, sukarelawan SkoD ini akan menjadi barisan paling pantas untuk membantu mangsa yang terkesan dengan musibah yang berlaku di tempat mereka.

Sehubungan itu, Mahdzir mengharapkan yang SKoD mampu melahirkan generasi pelapis yang akan menjadi barisan kepimpinan dalam kalangan penduduk kampung. – Bernama

See author's posts


Abdul Halim, Halpie juara Pertandingan Memancing Sungai Petanak

MUKAH:  Abdul Hasyim Mohd Perdaus dan Halpie Piee muncul juara Pertandingan Memancing Sungai Petanak pada hujung minggu lalu.

Kedua-duanya  memenangi kategori ikan terberat dan udang terberat dan masing-masing membawa pulang hadiah berupa trofi dan hamper.

Di dalam kategori ikan terberat,  Hamidah Jahwi dan Norhimin Masni berpuas hati  menduduki tempat kedua dan ketiga, manakala hadiah saguhari milik  Muhamad Ramadhani Ricky, Mohamad Hassrin Hussain, Suhana Ismail dan Muhamad Noor Syafiq Khamis.

Bagi kategori udang terberat, naib johan ialah Mohammad Hazman Ahmad,  tempat ketiga jatuh kepada  Aminuddin Piee, manakala   Joshua Jeffery dan Khairul Rizal mendapat hadiah sagu hati.

Selain itu, penganjur juga menyediakan hadiah kepada peserta ‘ Pemancing Paling Sporting’ yang kemudian dimenangi oleh  Hamidah Jahwi.

Pertandingan yang julung kali itu diadakan itu merupakan anjuran   Pertubuhan Belia Parlimen Mukah (PBPM) dengan kerjasama Kelab Anak Dagang Mukah (KADM), MY Volunteers (MYV), Skuad Anti-dadah Mukah (SAADK) danPertubuhan Belia Kebangsaan Bersatu Sarawak ( SABERKAS)  CawanganTellian (SCT).

Majlis penyampaian hadiah telah disempurnakan oleh  Ahli Dewan Undangan Negeri (ADUN)  Tellian Yussibnosh Balo.

Pertandingan memancing yang bermula di muara hingga hulu  Sungai Petanak tersebut telah disertai  seramai  50 orang peserta.

Turut hadir pada upacara penyampaian hadiah ialah Royston Valentine, Pengerusi Pertubuhan Belia Parlimen Mukah, Penghulu Kampung Petanak, Edmund Innu Sabli, Pemanca Jali Kawi, Ketua Kampung Will Plin, Pegawai Belia Dan Sukan Bahagian Mukah Mahadir Darahi, Kr. Jay Keram ,Pengerusi Saberkas Kampung Petanak, Mohammad Tarmizi Karnain dan Mohammad Hafiq Ahmad, selaku pengerusi bersama Pertandingan Memancing Sungai Petanak 2020.

Oleh HENRY B SIYU

See author's posts


Kecederaan pemain hantui Guardiola

PEP Guardiola berkata Manchester City sedang berdepan dengan kecederaan ‘kecemasan’ ketika juara Liga Perdana Inggeris yang cedera itu terkial-kial dalam jadual perlawanan yang padat pada bulan Disember.

Kevin de Bruyne masih belum kembali berlatih kerana bintang tengah City itu pulih daripada Covid-19, manakala Ferran Torres tidak hadir untuk tempoh yang lama kerana kecederaan kaki

Phil Foden dan Jack Grealish juga bergelut dengan kecederaan, walaupun kedua-duanya boleh memain peranan dalam kunjungan City ke Aston Villa pada hari Khamis.

Guardiola juga akan beraksi tanpa Aymeric Laporte yang digantung di Villa Park dan dia percaya City berdepan situasi sukar menjelang Krismas.

“Kami mempunyai kecemasan dalam skuad. Kami mempunyai sedikit, sedikit, sedikit orang,” kata Guardiola kepada pemberita.

“Kami tidak pernah merungut apabila pemain tidak mungkin bermain kerana kecederaan atau kad merah.

“Saya banyak mempercayai skuad ini dan pemain lain yang masuk tetapi kami menghadapi masalah dalam bulan Disember, bulan paling sukar sepanjang tahun.”

Foden juga berharap untuk membuktikan kecergasannya selepas diketepikan dalam kemenangan menentang Paris Saint-Germain dan West Ham minggu lalu.

“Dalam sesi latihan, untuk Jack semalam adalah minit pertamanya bersama pasukan. Untuk Phil juga,” kata Guardiola.

“Hari ini kedua-duanya akan diuji untuk melihat sama ada mereka boleh pergi esok ke Birmingham untuk bermain.

“Kevin masih tidak berlatih. Dia negatif daripada ujian terakhir tetapi dia tidak dapat berlatih.”

Walaupun dengan masalah kecergasan mereka, City hanya ketinggalan satu mata di belakang pendahulu Chelsea dan telah memenangi lima perlawanan terakhir mereka dalam semua pertandingan.

Tidak berpuas hati dengan rentak itu, Guardiola menggesa pasukannya untuk menjadi lebih kejam.

“Cara yang kami lakukan setakat ini adalah luar biasa. Kami mempunyai bulan paling yang sukar di hadapan jadi kami perlu meneruskannya,” kata Guardiola.

“Dalam senarai penjaring terbanyak kami tidak berada di sana. Lihat (Liverpool) Mane, Salah dan Jota, berapa banyak mereka menjaringkan gol, kami tidak berada dalam senarai tujuh, lapan atau sembilan terbaik. Kami bertahan dan menyerang sebagai satu pasukan atau kami tidak akan bertahan.”

Pada hari Khamis, pasukan Guardiola akan menentang pasukan Steven Gerrard buat kali pertama sejak bekas kapten Liverpool itu menjadi pengurus dalam Liga Perdana. – AFP

See author's posts


Tun Taib terima kunjungan hormat SUP Sarawak

KUCHING: Yang di-Pertua Negeri,Tun Pehin Sri Abdul Taib Mahmud menerima kunjungan hormat daripada Setiausaha Persekutuan (SUP) Sarawak yang baharu, Dato’ Amir Omar sambil diiringi Timbalannya Norizan Jili di Demak Jaya, di sini, pagi semalam.

Kunjungan hormat ini adalah bertujuan memperkenalkan diri sebagai SUP yang baharu menggantikan Datuk Mohammad Shahabuddin Omar yang telah bersara wajib pada 3 April 2021 lalu.

Amir yang sebelumnya berkhidmat di Jabatan Perkhidmatan Awam sebagai Ketua Setiausaha,Kementerian Sumber Manusia turut mendapatkan kerjasama dan hubungan baik antara Kerajaan Persekutuan dan Kerajaan Sarawak dalam usaha meningkatkan kualiti bidang pendidikan,pembangunan serta perhubungan ekonomi dan boleh membuka banyak peluang kerjaya.

Beliau turut berharap agar penjawat awam Sarawak akan terus berintegriti melaksana sistem tadbir urus dan bersama-sama membanteras gejala rasuah bagi menjayakan projek kerajaaan selain berhasrat memantapkan urusan keterbukaan tender serta audit.

Penjawat awam negeri Sarawak dinasihatkan agar menyokong Program Imunisasi Covid-19 bagi mengurangkan penularan wabak ini terutamanyakakitangan kerajaan barisan hadapan termasuk para guru.

See author's posts


Semua negeri catat pertumbuhan positif

SIDANG MEDIA… Ketua Perangkawan Datuk Seri Dr Mohd Uzir Mahidin mengadakan sidang media mengenai Keluaran Dalam Negeri Kasar (KDNK) mengikut negeri bagi tahun 2021, semalam. • Foto BERNAMA

PUTRAJAYA: Prestasi ekonomi bagi semua negeri mencatatkan pertumbuhan positif pada 2021, lima negeri merekodkan kadar pertumbuhan yang lebih baik berbanding penyusutan 5.6 peratus peringkat nasional.

Ketua Perangkawan, Datuk Seri Dr Mohd Uzir Mahidin berkata, lima negeri tersebut adalah Pulau Pinang 6.8 peratus diikuti Selangor (5.0 peratus), Terengganu (3.6 peratus), Perak (3.5 peratus) dan Kedah (3.2 peratus).

“Pemacu utama kepada pencapaian Keluaran Dalam Negeri Kasar (KDNK) lima negeri ini adalah didorong sektor pembuatan dan perkhidmatan. Sektor pembuatan merupakan antara sektor yang mencapai corak pertumbuhan positif.

“Berdasarkan pertumbuhan ini, kita jangka pola pertumbuhan ekonomi negara akan berkembang pesat di setiap negeri lebih-lebih lagi selepas pandemik Covid-19,” katanya pada sidang media mengenai Prestasi Ekonomi Mengikut Negeri 2021 di sini, semalam.

Bagi prestasi KDNK per kapita, Mohd Uzir berkata 13 negeri dan dua Wilayah Persekutuan (WP) mencatatkan peningkatan dalam nilai KDNK per kapita berbanding 2020 dengan tujuh negeri mencatatkan nilai KDNK per kapita melebihi paras nasional RM47,324 iaitu WP Kuala Lumpur RM124,232 diikuti WP Labuan (RM78,032), Pulau Pinang (RM58,527) dan Sarawak (RM57,635).

Selangor mencatatkan RM55,568, Melaka (RM47,799) dan Negeri Sembilan (RM47,452), katanya.

Beliau menjangkakan ekonomi Malaysia terus meningkat tahun ini susulan peningkatan perkhidmatan dalam dan luar negeri berikutan usaha pantas kerajaan dalam mengurangkan impak krisis pandemik Covid-19 seperti pembukaan semula sempadan negara, pelaksanaan pakej bantuan serta rangsangan ekonomi dan kejayaan Program Imunisasi Covid-19 Kebangsaan (PICK).

Impak pemulihan dapat dilihat daripada pemulihan dalam nilai KDNK suku pertama 2022 kepada 5.0 peratus berbanding penguncupan 0.5 peratus pada suku pertama 2021, katanya.

“Pada tempoh sama, pasaran buruh lebih kukuh dengan kadar penyertaan tenaga buruh turut meningkat 0.4 mata peratus kepada 69 peratus,” kata Mohd Uzir.

Berdasarkan Indeks Pelopor pada April 2022, ia menunjukkan isyarat hala tuju ekonomi dala masa pendek turut meramalkan prestasi ekonomi Malaysia akan mengekalkan arah aliran yang lebih baik walaupun berdepan dengan ekonomi tidak sekata berikutan perbezaan kadar dan masa bagi negara-negara yang telah membuka semula aktiviti ekonomi, katanya. – Bernama

See author's posts


RCBC salur sumbangan kepada 152 klinik pedalaman

KUCHING: Kelab Rotary Sentral Bintulu (RCBC) berdedikasi untuk membantu penduduk tempatan menerima rawatan perubatan, khususnya di lokasi terpencil.

Kelab RCBC dengan kerjasama Jabatan Kesihatan Negeri Sarawak (JKNS) mengambil inisiatif menyalurkan sumbangan peralatan perubatan kepada 152 klinik pedalaman di Sarawak.

Dengan peruntukan tajaan sepenuhnya Latter-day Saint Charities (LDSC) berjumlah RM1.28 juta, 153 peralatan perubatan sudah kini sedia akan akan dihantarkan ke semua 12 Pejabat Kesihatan bahagian untuk diedarkan kepada klinik-klinik dalam Bahagian yang tertentu masing masing.

Menurut Setiausaha RCBC Linnie sumbangan itu bertujuan mengurangkan beban hospital umum di bandar-bandar dan menyediakan lebih banyak perkhidmatan perubatan yang lebih bermutu dan bertaraf tinggi

“Tidak lama lagi, pesakit luar bandar boleh pergi ke klinik desa terdekat untuk menerima rawatan perubatan dalam tempoh terdekat,” katanya.

Penaiktarafan kelengkapan perubatan ini bertujuan untuk memperkasakan empat komponen utama dalam kesihatan umum iaitu penjagaan rawatan kepada ibu mengandung, penjagaan dan rawatan kepada bayi dan kanak-kanak, rawatan kecemasan dan kritikal, dan pengesanan awal terhadap penyakit kronik.

Presiden RCBC, Allen Wong Ching Seng berkata merekq ingin mengambil kesempatan ini, bagi pihak RCBC untuk mengucapkan terima kasih kepada penaja utama, LDS Charities kerana menyumbangkan peralatan tersebut kepada Sarawak.

Pada masa sama, beliau turut menzahirkan ucapan terima kasih kepada Kementerian Kesihatan kerana meluluskan dan memberikan kerjasama untuk kelangsungan projek ini.

Penolong Pengarah yang mewakili Pengarah JKNS juga berkata, Dr Rosemawati Ariffin berkata sumbangan tersebut akan dimanfaatkan sepenuhnya bagi kegunaan di klinik dan hospital Kementerian Kesihatan yang telah disenaraikan.

“Pihak kami amat berbesar hati menerima sumbangan ini, seterusnya dapat mengurangkan sedikit beban kepada anggota kesihatan dalam memberikan perkhidmatan yang terbaik,” katanya pada majlis sidang media penyerahan peralatan perubatan di Kafe Feast Furious pada Khamis.

Tambahnya, sesi flag-off bagi penyerahan sumbangan pada 25 November 2022 yang disaksikan Timbalan Premier Sarawak merangkap Menteri Kesihatan Awam, Perumahan dan Kerajaan Tempatan Sarawak, Dato Sri Dr. Sim Kui Hian di Dewan Undangan Negeri (DUN), Kuching.

See author's posts


Bukan lagi tanggungjawab kerajaan jaga SOP

YAN:  Kerajaan terutama agensi penguatkuasaan di bawah Kementerian Dalam Negeri tidak harus dipertanggungjawabkan sepenuhnya berkaitan pematuhan Prosedur Operasi Standard (SOP) lebih-lebih lagi apabila semakin banyak kelonggaran diberikan kepada rakyat.

Menteri Dalam Negeri Datuk Seri Hamzah Zainudin berkata, semua pihak harus bersama memainkan peranan dengan menjadikan amalan mematuhi SOP sebagai perkara biasa, apatah lagi apabila wabak Covid-19 diumumkan sebagai endemik nanti.

“Saya mewakili KDN yang bertanggungjawab terhadap pematuhan SOP, kerja kami bukan hanya jaga SOP tapi kami nak juga lihat dari segi kehidupan agar ia benar-benar seimbang. Kalau kami hanya kerja nak sekat orang, kesalahan tak ikut SOP, itu sesuatu yang amat kecil.

“Biarlah kita mempunyai strategi yang lain menjaga sempadan, jaga tempat pintu masuk, jaga mereka yang cuba ceroboh bawa dadah dan sebagainya, begitu juga mereka yang cuba masuk melalui sempadan kita. Biar fokus kami kepada itu,” katanya, dalam sidang media di sini semalam.

Terdahulu beliau mendengar taklimat mengenai bencana banjir dan fenomena kepala air Gunung Jerai yang disampaikan Pegawai Daerah Yan Tunku Iskandar Shah Tunku Muzaffar Shah serta meninjau kawasan yang terjejas di Titi Hayun di sini.

Hamzah berkata, kerajaan juga tidak harus dipersalahkan sekiranya ada pihak tidak memainkan peranan dalam menjaga SOP termasuk majikan yang sepatutnya menjalankan tanggungjawab itu ke atas pekerja mereka.

Saya bagi contoh, kalau kilang dibenarkan beroperasi, siapa yang sepatutnya menjaga SOP, pihak pengurusan, tetapi hari ini mengapa pulak kita salahkan kerajaan kerana tak menjaga SOP, kata nya. — Bernama

See author's posts


Diskaun 20 peratus kepada guru, pensyarah, pelajar

PUTRAJAYA: Malaysia Airlines Berhad menawarkan diskaun 20 peratus kepada  guru sekolah dan  pensyarah Institut Pengajian Tinggi Awam dan Swasta, bagi penerbangan domestik.

Menteri Kanan (Kluster Keselamatan) Datuk Seri Ismail Sabri Yaakob berkata, tawaran yang  sama turut diberikan kepada pelajar yang menjadi  ahli  program MH Explorer, di laman sesawang syarikat penerbangan itu.

Mengulas lanjut  beliau berkata,  para guru dan pensyarah boleh mula menempah tiket penerbangan bermula dari 9 Julai hingga 10 Ogos bagi perjalanan pada 10 Julai sehingga 30 November ini.

“Diskaun boleh diperolehi melalui tempahan atas talian dengan memasukkan kod promo yang akan diumumkan Kementerian Pendidikan dan Kementerian Pengajian Tinggi.

“…manakala bagi pelajar pula, diskaun boleh dinikmati sehingga 30 November ini atau sehingga tempoh keahlian tamat, mengikut syarat keahlian MH Explorer,” katanya pada  sidang media di sini semalam.

Ismail Sabri berkata, persetujuan itu dicapai hasil perbincangan dengan  Ketua Pegawai Eksekutif MAB Izham Ismail, mengenai harga tiket penerbangan  untuk golongan itu.

“Saya ingin merakamkan penghargaan kepada pengurusan Malaysia Airlines  atas kesudian menawarkan diskaun ini. Diharapkan syarikat  penerbangan lain boleh turut serta dalam usaha menurunkan harga tiket penerbangan,” katanya.

Menurutnya, tawaran istimewa itu bertujuan memudahkan  mereka  pulang ke kampus dalam waktu terdekat, memandangkan institusi pendidikan akan dibuka tidak lama lagi.

Mengenai Operasi Benteng, Ismail Sabri yang juga Menteri Pertahanan berkata, sejak 1 Mei hingga Selasa lepas seramai 1,391 pendatang asing tanpa izin dan 235 tekong ditahan, kerana cuba menceroboh sempadan negara secara haram melalui lorong tikus.

PDRM telah menahan tujuh  warga  asing di sekatan jalan raya Operasi Benteng atas kesalahan imigresen Selasa lepas, katanya. – Bernama

See author's posts


Wujud dokumen peranan Sarawak bentuk Malaysia

SIBU: Menteri Muda Pendidikan, Sains dan Penyelidikan Teknologi, Dr Annuar Rapa’ee menyarankan supaya diwujudkan suatu dokumen atau penulisan sejarah yang lengkap mengenai peranan dan pengorbanan besar Sarawak dalam pembentukan Malaysia.

Jelasnya, sejarah pembentukan Gagasan Malaysia bukan sahaja harus dipelajari, tetapi juga harus difahami oleh segenap lapisan masyarakat bagi mengelak kekeliruan.

“Sarawak memainkan peranan penting di dalam penubuhan Malaysia. Tanpa persetujuan rakyat Sarawak, tanpa kebijaksanaan pemimpin Sarawak pada masa tersebut, tidak akan wujud sebuah negara yang bernama Malaysia.

“Sebab itu, rakyat Sarawak mesti memahami apakah tujuan, signifikasi dan kepentingan Sarawak di dalam penubuhan Malaysia pada tahun 1963,” katanya.

Menteri Muda Perumahan dan Kesihatan Awam itu berkata demikian semasa berucap merasmikan Program Merdeka @ Komuniti (Kayuhan Merdeka 2020) bagi kawasan Dewan Undangan negeri Nangka di Dewan MUC di sini, semalam.

Program berkenaan dianjurkan Jabatan Penerangan Malaysia Daerah Sibu.

Katanya, kewujudan sebuah dokumen atau penulisan sejarah yang lengkap akan dapat dihayati dan difahami oleh generasi sekarang dan akan datang mengenai kedudukan, kepentingan dan pengorbanan Sarawak dalam Malaysia supaya gagasan ini dapat diteruskan.

“Ramai yang masih mengatakan Sarawak menyertai Malaysia. Tidak… Sarawak adalah satu negeri atau sebuah negara pada ketika itu yang telah diberi pemerintahan sendiri pada 22 Julai untuk bersama-sama menubuhkan Gagasan Malaysia.

“Malaysia tidak wujud lagi pada masa tersebut, jadi bagaimana Sarawak boleh menyertai Malaysia,” tegasnya.

Dr Annuar juga berkata apabila rakyat di negeri ini masih keliru dengan sejarah penubuhan Malaysia, maka mudahlah orang luar memperkotak-katikan peranan Sarawak dalam keadaan masa kini.

Tegasnya, keadaan ini amat bahaya kerana rakyat Sarawak akan membuat kesilapan dan akan menuntut suatu yang tidak patut dituntut.

“Peranan ini bukan sahaja dari segi kemahuan kita untuk bersama-sama rakan kita di Semenanjung untuk menubuhkan Gagasan Malaysia, tetapi banyak pengorbanan juga yang harus kita lalui.

“Misalnya di dalam semangat persekutuan, kita tidak boleh memiliki sepenuhnya apa yang ada di Sarawak, kita telah bersetuju jika menubuhkan persekutuan ini, adanya kerajaan pusat yang mempunyai kepentingan dan tanggungjawab begitu juga sebaliknya kerajaan negeri,” jelasnya.

Hadir sama Timbalan Pengarah Penerangan Negeri Sarawak, Aziz Abdul Rahman, Pegawai Penerangan Bahagian Sibu, Rosman Zaini dan Pengerusi Kelab Melayu Kampung Nyabor (MUC), Anuar Taha.

Oleh Nurzilla Mohamad

See author's posts


Gerawat gesa pertahankan Poyut

MARUDI : Ahli Dewan Undangan Negeri Mulu, Dato Gerawat Gala minta penduduk di kawasannya mempertahankan Poyut / Lubok Nibong sebagai kubu kuat Gabungan Parti Sarawak menjelang pilihan raya Negeri akan datang.

Katanya di bawah GPS lebih menjaminkan penduduk di situ berbanding parti lain yang banyak menaburkan janji.

Katanya, sudah terbukti GPS di bawah kepimpinan Ketua Menteri, Datuk Patinggi Abang Johari Tun Openg menunaikan janji.

Ketika dihubungi Utusan Sarawak, Gerawat selaku Timbalan Speaker Dewan Undangan Negeri Sarawak menegaskan jika dibandingkan dengan Pakatan Harapan (PH) yang telah memerintah 22 bulan, mereka gagal menunaikan janji mereka.

Katanya semasa PRU14, Pakatan Harpan pernah berjanji untuk memberi 20 peratus royalti minyak dan gas kepada Sarawak dan memulangkan 50 peratus dari kutipan cukai kepada kerajaan malah menurunkan harga minyak dalam 24 jam selepas PH memerintah kerajaan pusat, namun semuanya tinggal janji..

Menyentuh projek RTP yang telah dilaksanakan, Gerawat menegaskan sebanyak RM4,315,200.00 telah diperuntukan untuk melaksanakan 12 projek RTP iaitu menembok tanah dan membuat banteng di Rh Ridap, pembinaan jalan simen di kampung Seberang Lubok Nibong dan pembinaan jalan R1 di kampung Lubok Nibong.

Dalam pada itu ujarnya, beliau sudah berkhidmat empat tahun sebagai wakil rakyat di Mulu dan beliau masih sanggup untuk meneruskan jika mendapat sokongan rakyat di kawasan Mulu.

“Beri saya peluang untuk berkhidmat lima tahun lagi kerana perjuangan saya untuk berkhimat kepada rakyat di kwasan Mulu dan Poyut /  Lubok Nibong belum lagi selesai,” katanya.

Menurut Gerawat, GPS masih banyak lagi perancangan untuk membangunkan negeri ini yang mana GPS sentiasa mengutamakan rakyat.

Sementara itu menyentuh perkembangan Pandemic Covid-19, Gerawat menzahirkan terima kasih kepada semua Ketua Masyarakat dan Ketua-Ketua Kaum dan Kapitan dan barisan hadapan atas usaha mereka menjaga kampung-kampung dan kawasan masing-masing dari jangkitan Covid-19

“Kita perlu teruskan usaha ini sebab pandemic Covid-19 masih menular di negeri ini dan Negara-negara lain,” tambah Gerawat.

Oleh Jiku Juguong

See author's posts